Ko građane štiti od korupcije? - Kosovo 2.0\nKo građane štiti od korupcije?\nPiše Agron Demi\t- 05.10.2016\nNedostatak polaganja računa košta građane Kosova milione evra.\nViktor Marku je službenik u Opštini Klina. Krajem juna 2010, protivno zakonu u ono vreme, otpušten je po nalogu predsednika opštine. Viktor je dve i po godine podnosio žalbe kod Odbora za nezavisni nadzor javnih službi Kosova, opštinskog suda i čak kod Ustavnog suda. Svi su presudili u njegovu korist i naložili opštini da ponovo zaposli Viktora i da mu nadoknade isplate koje nije dobio za dato vreme. Viktor se, na kraju, vratio na svoj položaj u novembru 2012. Opština je bila primorana da mu isplati 28 plata, u iznosu od 8.100 evra.\nViktor nije jedina osoba koja je propatila zbog proizvoljnih i političkih odluka u javnim institucijama Kosova, a Opština Klina nije jedina opština koja je tako prekršila zakon. U poslednjih pet godina, kosovski budžet je izgubio ukupno 30,8 miliona evra kao rezultat odluka sudova. U ove odluke spadaju i slučajevi kada su javne institucije kršile prava radnika, pa su bile primorane da to kompenzuju, a bilo je i slučajeva u kojima su firme nepravedno tretirane u procesima nabavke ili zbog zakasnelih isplata.\nSudovi, u većini slučajeva, staju na stranu oštećenih, a protiv javnih institucija. To se dešava iz dva razloga: prvo, sudije više saosećaju sa socijalnim stanjem pojedinaca i firmi, nego što saosećaju sa državnim budžetom; drugo, odbranu javnih institucija u sudskim postupcima sprovode državni advokati koji nisu adekvatno pripremljeni i fali im motivacija da bi branili interes javnosti. Na primer, jedan advokat u Opštini Prizren je optužen od strane tužilaštva da se nije žalio na dve odluke koje su uzrokovale materijalnu štetu po opštinu.\nU poslednje vreme se pojavila nova pretnja po državni budžet, i to u obliku odluka međunarodnih arbitražnih sudova. Krajem jula 2016, Međunarodni arbitražni sud u Parizu je odlučio da Ministarstvo unutrašnjih poslova (MUP) Kosova mora platiti kompenzaciju od 5 miliona evra jednoj austrijskoj štampariji s kojom je potpisao ugovor o izradi pasoša. MUP je nezakonski prekinuo ugovor sa ovom austrijskom firmom 2013. godine.\nS druge strane, javno preduzeće Pošte i telekom Kosova (PTK) se suočava sa dva sudska postupka. Mobilni telefonski operater Z-Mobile tužio je ove godinu PTK zbog kršenja sporazuma i potražuje 44 miliona evra kao nadoknadu; u međuvremenu, firma AXOS, koja je učestvovala u procesu privatizovanja PTK-a prošle godine, potražuje 50 miliona evra nadoknade nakon poništenja procesa.\nNiko nije pozvan na odgovornost zbog 36 miliona evra koji su izgubljeni u prethodnih pet godina.\nNiko nije pozvan na odgovornost zbog 36 miliona evra koji su izgubljeni u prethodnih pet godina, kao i za rizik od gubljenja dodatnih 94 miliona evra. U Viktorovom slučaju, kada je opština oštećena za sumu od 8.000 evra, niko nije snosio odgovornost.\nSlično tome, u slučaju sa pasošima, niko nije tužen i niko nije pozvan na odgovornost, a nisu ni dati razlozi zbog kojih je prekinut sporazum sa austrijskom firmom uprkos činjenici da je odluka rezultirala gubitkom 5 miliona evra iz kosovskog budžeta. Niko do sada nije snosio odgovornost za sporazum između PTK-a i Z-Mobile-a, a koji je doveo do gubitka miliona evra iz budžeta ove firme, kao što niko nije pozvan na odgovornost za dva neuspela pokušaja privatizacije PTK-a, tokom kojih su milioni evra potrošeni samo na konsultante za transakcije.\nDakle, u siromašnoj i korumpiranoj državi, sa sudovima koji amnestiraju one koji vrše zlupotrebu, ko štiti interese građana i poreskih obveznika — onih koji su najveći gubitnici u tom procesu? Trenutno ne postoje međunarodni mehanizmi koji bi branili građane korumpirane države od firmi i kompanija koje tuže državu na međunarodnim sudovima.\nU nastupu za TED 2009. godine, Piter Ajgen (Peter Eigen), osnivač antikorupcijske nevladine organizacije Transperensi internešenel (Transparency International), govorio je o svom iskustvu kao direktor Svetske banke (SB) u Najrobiju, Kenija. Kako je video da je kenijska vlada bila korumpirana, da je pravila štetu svojim građanima, kao direktor SB, Ajgen je pokušao da izgradi mehanizam koji bi branio građane od njihove vlade. Međutim, odmah ga je u tome zaustavila pravna kancelarija SB na osnovu toga da je reč o “unutrašnjim pitanjima države i da zvaničnici SB ne smeju da budu umešani u ta pitanja”.\nNakon napuštanja SB, Ajgen je saznao da vlade zapadnih zemalja, uključujući njegovu rodnu zemlju Nemačku, dozvoljavaju svojim kompanijama da budu uključene u slučajeve korupcije u drugim zemljama. On je čak govorio o načinu na koji nemačka vlada daje poreske olakšice ako neka kompanija uspe da pokaže da je dala mito stranim vladama kako bi potpisala ugovore o javnoj nabavci. Uz zagovaranje Transperensi internešenela, Nemačka i druge zemlje Organizacije za ekonomsku saradnju i razvoj (OECD) potpisale su sporazum da rade na nacrtima zakona koji kriminalizuju čin davanja mita u drugim zemljama.\nAustrija je jedna od potpisnica ovog sporazuma. Takođe, Evropska unija je od 1997. odobrila politiku koja zabranjuje umešanost kompanija iz država-članica EU u slučajeve korupcije, uključujući slučajeve izvan EU. U slučaju sa pasošima, barem je osmoro ljudi osuđeno iz grupe Nataljija Veljiaja koja je proglašena krivom za distribuisanje 1,4 miliona evra, ili 10 odsto tendera u vezi sa pasošima. Advokat-branilac iz MUP-a je u arbitražnom procesu trebalo da preispita da li je austrijska kompanija umešana u slučajeve podmićivanja, jer je takav čin kažnjiv po propisima EU. Međutim, malo je verovatno da je ovo pitanje pokrenuto, jer bi se tako dodatno implicirali zvaničnici MUP-a — uprkos činjenici da je 5 miliona evra moglo biti sačuvano.\nJavni zvaničnici koji donose štetne odluke nemaju posledice zbog takvog ponašanja, kao što nikakvu odgovornost ne snose ni opštine i ministarstva. Umesto da se to desi, šteta se pričinjava građanima Kosova.\nU Krivičnom zakoniku Republike Kosovo, svaka šteta u iznosu od više od 50.000 evra se smatra “nanošenjem štete velikih razmera” i kažnjivo je sa barem tri godine zatvora. Međutim, kada je reč o 36 miliona evra koji su bespovratno izgubljeni, niko nije pozvan na odgovornost. Izveštaji Državne revizorske institucije svake godine obuhvataju desetine slučajeva u kojima se nanosi šteta budžetima institucija tokom sudskih postupaka; u ovim izveštajima se čak navode ljudi koji su uglavnom odgovorni za gubitak novca. Ovo bi trebalo da budu zabrinjavajuće činjenice za svakog tužioca i sudiju, i svakoga građanina Kosova.\nU svim ovim sudskim postupcima, javni zvaničnici koji donose štetne odluke nemaju posledice zbog takvog ponašanja, kao što nikakvu odgovornost ne snose ni opštine i ministarstva. Umesto da se to desi, šteta se pričinjava građanima Kosova — ljudima koji doprinose državnom budžetu kroz poreze.\nPrema tome, državno tužilaštvo mora da brani interese poreskih obveznika i da ne staje na stranu korupcije. Takođe, kada je reč o dva slučaja sudskih postupaka protiv PTK-a, vlada ne sme da dozvoli da PTK sam organizuje svoju odbranu; umesto toga, oni moraju da odaberu kredibilnu međunarodnu kompaniju koja bi sprečila gubitak od oko 100 miliona evra.\nU suprotnom, slučajevi poput ovih doprinosiće tome da biznisi i građani izgube poverenje u državu Kosovo, pa se time jasno ugrožava perspektiva stranih ulaganja. Kako da zatražim fiskalni račun od buregdžinice znajući da će centi koje izdvajam za državu biti zloupotrebljeni od strane nekoga, i to bez ikakvih posledica? Kako biznisi da posluju odgovorno kada su kompanije podložne diskriminaciji od strane države? I kako Kosovo može da privuče međunarodne investitore u vreme kada Austrija preti da će sprovesti kampanju protiv ulaganja u Kosovo ukoliko se novac uskoro ne isplati onoj austrijskoj štampariji?Niko nije pozvan na odgovornost zbog 36 miliona evra koji su izgubljeni u prethodnih pet godina,\nO autoru/ki Agron Demi je aktivista građanskog društva i analitičar javnih politika na Institutu GAP, kao i redovni kolumnista u mnogim lokalnim medijima.\nVolume Up | Korupcija


Kolbaher pozitivan na korona virus, nemačka reprezentacija u karantinu – Balkan-Handball.com\nHome / Balkan / Kolbaher pozitivan na korona virus, nemačka reprezentacija u karantinu\nKolbaher pozitivan na korona virus, nemačka reprezentacija u karantinu\nKako prenose nemački mediji, Janik Kolbaher pozitivan je na korona virus. Rezultati testiranja reprezentacije Nemačke stigli su u ponedeljak, a novi virus primetan je bio jedino kod pivotmena Raj Neker Levena. Kako saveti Svetske zdravstvene organizacije (SZO) nalažu, svi koji su bili u kontaktu sa osobom koja ima virus, trebalo bi da budu u karantinu.\nUpravo takve mere preduzela je i nemačka rukometna federacija, te su svi igrači, kao i stručni štab stavljeni u izolaciju. Karantin će trajati 14 dana. Prva pojava novog virusa COVID-19 u rukometnom svetu bila je kod dnaskog reprezentativca Mensah Larsena.\n← Prethodni članak ŠAMOT OBEZBEDIO OPSTANAK, Jaćimović: Uspeli smo, veći broj igrača će dobiti šansu u plej-kupu\nNaredni članak → Teodorović poželeo Komneniću titulu sa Dinamom: Voleo bih da se desi neka promena


Kovačević je danas, nakon saslušanja u tužilaštvu, pušten da se brani sa slobode. Njega je pre nekoliko dana devojka Tijana T. prijavila da ju je napao, oteo joj torbicu i mobilni telefon, a nakon toga pobegao s lica mesta.\nOn je osumnjičen za zlostavljanje, mučenje i ugrožavanje sigurnosti Tijane T.\nNjih dvoje su, prema saznanjima "Blica", bili u kratkoj vezu, a ona je u sredu prijavila da ju je Kovačević maltretirao, ali nije zahtevala lekarsku pomoć. U Prvom osnovnom tužilaštvu kazali su da su pripadnici PS Savski venac istog dana o tome obavestili dežurnog zamenika tužioca.\nTužilaštvo je potom naložilo prikupljanje obaveštenja od oštećene devojke, proveru postojanja i uzimanje snimka bezbednosnih kamera sa mesta događaja, kao i saslušanje osumnjičenog Kovačevića, kao i to da se protiv njega podnese krivična prijava za ugrožavanje sigurnosti. Kako Kovačević dva dana nije bio dostupan oranima gonjenja, tužilaštvo je naložilo policiji da za njim raspiše potragu, što je i učinjeno. Nekoliko sati kasnije, Kovačević se sam pojavio u stanici policije.\nKako je tužilaštvo ranije saopštilo da "imajući u vidu da je očigledno u bekstvu, nakon što ga policija nađe biće uhapšen", Kovačeviću je odmah određeno zadržavanje.\nOn je u subotu priveden na saslušanje u tužilaštvo gde je do detalja ispričao šta se dešavalo u stanu, nakon čega je pušten da se brani sa slobode.\nU međuvremenu, istražitelji će pogledati i snimke video-nadzora u blizini stana u "Beogradu na vodi", u vlasništvu Kovačevićevog prijatelja, gde je, kako je prijavila Tijana T., on pretukao.\nOsvanuo snimak svađe - ne zna se šta je bilo posle\nNa društvenim mrežama se juče pojavio i snimak njihove burne rasprave, koji je navodno nastao 16. septembra, kada ju je, kako je prijavila Tijana T., Kovačević pretukao. Na snimku se čuje da neko lupa na vrata stana u kome je navodno Kovačević. On je pomerio špijunku, dok se sa druge strane nazire ženski lik.\n"Objasni mi poentu tvog lupanja, ja sam sve što si želela uradio" - rekao joj je Kovačević kroz zatvorena vrata, na šta je devojka nastavila da lupa i moli da otvori.\n"Hoću da budem s tobom, otvori mi, hoću da budem s tobom" - pričala je devojka, da bi Kovačević na to odgovorio:\n"Nema ništa od toga Tina, s tim ponašanjem ne moraš nikada više da me vidiš".\nDevojka sa snimka, pretpostavlja se da je to Tina, tada je rekla "izvini".\n-"Čuj izvini, pa nemam 12 godina!" - rekao je Kovačević na kraju snimka koji se prekida dok Tijana nastavlja da viče sa druge strane vrata, u hodniku.\nTužilaštvo treba da utvrdi da li je taj snimak verodostojan, kao i šta se dešavalo nakon što je prekinuto snimanje.\nBIVŠI KOŠARKAŠ STIGAO NA SASLUŠANJE Miladin Kovačević optužen da je PRETUKAO DEVOJKU, u policijsku stanicu došao sa advokatom\nMladić kojeg je pretukao Miladin Kovačević ponovo naučio da hoda i govori\nTukao i ranije\nKovačević je inače, 2010. godine nakon sporazuma o priznanju kriivice osuđen na dve godine i tri meseca zatvora u Prvom osnovnom sudu u Beogradu zbog krivičnog dela izvršenog u Americi, tačnije prebijanja studenta Brajana Štajnhauera.\nOn je u pritvoru u Beogradu, koji mu je uračunat u kaznu, proveo dva meseca, a u Americi mesec dana. Pušten iz zatvora u Somboru krajem novembra 2012. godine, nekoliko dana pre isteka pune kazne, nakon primene Zakona o amnestiji.\nKovačević je posle prebijanja Amerikanca stigao u Srbiju uz privremenu putnu ispravu (pošto mu je amričko pravosuđe oduzelo pasoš) uz pomoć srpskog konzulata u Njujorku. Država Srbija je za obeštećenje prebijenog studenta tada iz budžeta izdvojila 900.000 dolara.


Položeni venci u znak sećanja na streljane Kikinđane | Ki Fokus Položeni venci u znak sećanja na streljane Kikinđane – Ki Fokus\nPoloženi venci u znak sećanja na streljane Kikinđane\nPolaganjem venaca ispred spomenika u dvorištu Kurije, juče, 9. januara obeležena je godišnjica streljanja kikindskih antifašista 1942. godine. U znak sećanja na stradale, venac su položili predstavnici lokalne samouprave, boračkih organizacija, rođaci i poštovaoci NOP-a.\nProfesor istorije Lazar Demić podsetio je na istorijske činjenice povodom streljanja Kikinđana 3. i 9. januara 1942. godine. Kako je objasnio, doneta je uredba o odmazdi koja propisuje da za jednog ubijenog Nemca treba streljati 50 Srba, a za jednog ranjenog, 25. – Krvavi pir upravo ovde u atrijumu tadašnje kurije govori da su 3. januara streljana devetorica pripadnika Dragutinovačkog odreda. Taj krvavi pir nastavljen je i 9. januara kada su osećanja Srba uglavnom vezana za Božić. Ovde na ovom mestu streljano je 30 Kikinđana. Radi se o tome da su negde u ataru pronađena tri leša nemačkih poljočuvara i ta odmazda je počela da se ostvaruje – rekao je Demić.\nOsim Kikinđana, tog dana streljani su i meštani Banatskog Aranđelova, Mokrina, Dragutinova i Petrovgrada. Ukupno 150 građana je izgubilo život na ime odmazde za tri nemačka poljočuvara.\nProfesor istorije istakao je da je taj događaj jedan od najtežih dana u istoriji Kikinde. – Godine okupacije su u svakom slučaju bile najteže. Taj prkos i inat u srpskom narodu trajali su do kraja rata, a ishod svega znamo. Rat je našem gradu doneo velike nesreće. Na razne načine nestalo je blizu 600 naših sugrađana – rekao je Demić, dodajući da članovi SUBNOR-a žele da se ovaj događaj nikada ne zaboravi.\n← Kartisti „Feniksa“ uspešni na pripremama u Apatinu\nSrdićev roman u finalu izbora za NIN-ovu nagradu →


Francuska poslala strogo upozorenje Turskoj zbog upada u EEZ Kipra - predsjednik EP izrazio podršku\nFrancuska poslala strogo upozorenje Turskoj zbog upada u EEZ Kipra – predsjednik EP izrazio podršku\nBy Newsroom / Објављено на: May 6, 2019\nFrancuska je pozvala Ankaru da izbegne provokativne akcije i ponovila podršku suverenitetu Republike Kipar.\nU saopštenju francuskog Ministarstva spoljnih poslova, povodom posete kiparskog ministra inostranih poslova Nikosa Christodoulidesa Parizu, navodi se da će, nakon što je Turska najavila da će provoditi bušenja u Istočnom Mediteranu, čiji deo obuhvata EEZ Republike Kipr, Francuska potvrditi svoju kontinuiranu posvećenost poštovanju međunarodnog pomorskog prava i suvereniteta Kipra.\nFrancuska, ističe se u saopštenju, poziva turske vlasti da izbegavaju provokativne akcije, očigledno suprotne međunarodnom pravu, koje mogu samo povećati tenzije u oblasti kojoj je potrebna stabilnost. Takođe se napominje da se Republika Kipar može osloniti na solidarnost i podršku Francuske i Evropske unije, kao što je izrazila Visoka predstavnica Federica Mogerini.\nU saopštenju se dodaje da će se sutra francuski ministar vanjskih poslova Jean-Ives Le Drian i zamenik ministra spoljnih poslova za evropska pitanja susresti s ministrom spoljnih poslova Nicom Christodoulidesom, koji će posetiti Pariz.\nObjavljeno je da će se razgovarati o bilateralnim odnosima i njihovom strateškom karakteru za dve zemlje i Istočni Mediteran, kao i njihov razvoj u oblasti odbrane i energetike. Oni će takođe razgovarati o kiparskom pitanju, za koje Francuska ostaje spremna da podrži napore stranaka, kada budu spremne, za nastavak pregovora.\nPoruka predsednika EP-a Kipru o pitanju EEZ-a\nDuboku zabrinutost zbog namere Turske da buši u Ekskluzivnoj ekonomskoj zoni Kipra, izrazio je danas predsednik Evropskog parlamenta Antonio Tajani (fotografija). U svojoj poruci, predsednik Tajani pozvao je turske vlasti da pokažu uzdržanost i da zaustave nezakonite radnje, ponavljajući svoju podršku Republici Kipar.\n“Veoma sam zabrinut zbog planova Turske da buši na moru u Ekskluzivnoj ekonomskoj zoni Kipra”, rekao je predsednik Tajani, dok je pozvao turske vlasti da “pokažu uzdržanost, deluju u skladu s međunarodnim pravom prestankom ilegalnih operacija i hitnim uklanjanjem plovila za posdršku iz EEZ Kipra”.\n„U tom smislu, podsećam na rezoluciju Evropskog parlamenta od 13. novembra 2014. o turskoj akciji koja je izazvala napetost u Ekonomskoj ekonomskoj zoni Kipra“, naglasio je on.\n“Namera Turske da obavlja bušenja u kiparskoj EEZ je kršenje međunarodnog prava”, kaže Antonio Tajani, dodajući da “Republika Kipar ima puno i suvereno pravo da istražuje i eksploatiše prirodne resurse unutar svoje EEZ”.\n„U ime Evropskog parlamenta, ponavljam našu punu solidarnost sa vladom i narodom Kipra. Stojimo uz Kipar u očuvanju njegovih prava utemeljenih na međunarodnom i evropskom pravu”, zaključuje predsednik EP./ibna


Posledice nasilne multikulturizacije Nemačke: šta o migrantima i islamu piše u novoj knjizi Tuila Saracina\nProtesti u Kemnicu su čin krajnje samoodbrane, a ne nacističko divljanje, kako pokušavaju da ih predstave kritičari. Narod više ne može da izdrži zlostavljanje od strane onih kojima je najiskrenije hteo da pomogne. U svojoj najnovijoj knjizi Tilo Saracin je predvideo upravo ovakav razvoj događaja.\nDanijel H. je 35 godina živeo povučeno, normalnim životom kakvim su živeli svi njegovi vršnjaci. Ni po čemu se nije posebno isticao, ali se svi iz njegovog društva slažu da je bio dobar momak. Njegova tragična smrt 26. avgusta 2018. u 3 časa i 15 minuta posle ponoći u Brückenstraße u istočno-nemačkom gradu Kemnicu predstavlja, međutim, prekretnicu u modernoj nemačkoj istoriji. Od tada danima hiljade i hiljade demonstranata izlazi na ulice ovog, ali i drugih nemačkih gradova protestvujući protiv migrantskog nasilja koje je postalo neizdrživo.\nPri svemu tome, Danijel nije bio čistokrvni Nemac, već je imao kubanske pretke, a ni koža mu nije bila potpuno bela. To demonstrante ne interesuje. Iako ih mejn-strim ili politički korektni mediji nazivaju rasistima i fašistima, demonstranti su na ulice izašli jer je ubijeno jedno ljudsko biće, a njegova boja kože ili poreklo ih ne interesuju. Oni nisu protiv Arapa ili muslimana, nisu čak ni protiv izbeglica, ali jesu protiv njihovog iživljavanja nad domicilnim stanovništvom i protiv zaštitničkog odnosa nemačkih institucija prema takvim osobama.\nDanijela i njegove prijatelje napali su migranti, njih dvojica, od kojih je jedan bio iz Sirije, a drugi je iz Iraka. Šta je prethodilo tuči i ubistvu još se zvanično ne saopštava, a internetom kruže različite priče od kojih jedna (jedina koju su zvaničnici energično demantovali) tvrdi da su dvojica migranata seksualno uznemiravala jednu žensku osobu koju su Danijel i njegovi drugovi pokušali da zaštite.\nSmatra se da je Iračanin (čije se ime ne saopštava) nožem ubio Danijela koji u trenutku smrti kod sebe nije imao nikakvo oružje. Kako u međuvremenu tvrde nemački mediji, ubica je pre zločina trebalo da bude deportovan nazad u Bugarsku (oko čega su se složile vlasti obe zemlje), ali je nadležna institucija to propustila da učini. Kako je dnevni list "Bild" formulisao: zvaničnici su se uspavali.\nRezultat ovog "dremeža" je jedan mrtvi mladić, dvojica u bolnici, dvojica u zatvoru i hiljade na ulicama. Dežurni "dušebrižnici" koji histerično pojure na barikade svaki put kada se pomene neki migrant i zločin koji je počinio i sada su pokušali da ublaže štetu koju su dvojica podivljalih izbeglica učinili na ulicama Kemnica i to srceparajućim pričama o ratnim strahotama koje su njih dvojica preživela pre dolaska u evropsku sigurnost, ali su ovoga puta dobili javne odgovore koje je nemoguće prikriti.\n"Kakvi su to ljudi, navodno uplašeni ratom, koji nožem kolju ljude po našim ulicama", zapitala se pred kamerama nemačke televizije ARD jedna od učesnica protesta iz Kemnica. "...Moguće je da su pretrpeli užas pre dolaska u Nemačku, ali mi nije poznata terapija koja za izlečenje savetuje ubijanje drugih ljudi", napisao je u komentaru na jednu od niza apologetskih odbrana "nesrećnih izbeglica" neki Nemac na internetu.\nUbistvo u Kemnicu je, očigledno, bila kap koja je prelila čašu. Kakav god da bude trenutni ishod, već se sada mogu predvideti dugoročni efekti: nemačka najnovija istorija će se ubuduće deliti na onu pre i onu posle Kemnica.\nU pravom trenutku, usred pomenutih protesta, pojavila se knjiga već pomalo zaboravljenog Tila Saracina "Feindliche Übernahme" ("Neprijateljsko preuzimanje") u kojoj autor tvrdi kako je potpuno nemoguć zajednički život hrišćanstva i islama.\nSaracin je nekada ispred SPD-a bio finansijski senator u Berlinu (tradicionalno se tamo članovi gradskog veća nazivaju senatorima), a zatim je zbog svojih stavova koje su neki doživeli kao "ksenofobične", iako su oni u suštini bili samo tačno predviđanje budućnosti, podneo ostavku na sve funkcije, ali i danas čvrsto ostaje pri svojoj odluci da ostane u socijal-demokratskoj partiji kojoj pripada od mladosti, uprkos tome što ga njeno rukovodstvo odbacuje i osuđuje.\n"Ako je Saracin socijalista, onda je on nacional-socijalista" izjavio je svojevremeno, ne bez doze vređanja, jedan od stranačkih lidera u Berlinu. Sa svoje strane, Saracin ističe da je oduvek bio i socijalista i posvećen svom narodu, pa ako ga neki doživljavaju kao nacional-socijalistu to više govori o njima, nego o njemu. Nacionalni socijalista nije nikakav Hitlerov izum, takvih je bilo i pre i posle Firera.\nNa oko 500 strana u svojoj novoj knjizi Saracin tvrdi da je islam zaostao, neprijateljski nastrojen prema nauci, nesposoban za dijalog, kao i da ne želi ni reforme, ali ni integracione procese. Cilj muslimanske većine u Nemačkoj je da se što je moguće brže razmnoži kako bi na kraju i u toj zemlji nametnuo islamski pogled na svet. Islam je fundamentalno ispunjen mržnjom prema ne-muslimanima, tvrdi autor.\nKako bi potvrdio ova svoja mišljenja Saracin često citira "Kuran" u kome ima obilje pretnji upućenih "nevernicima" i poziva na njihovo ubijanje. Konačno, ako muslimanski teoretičari kao jedan od izvora islama uzimaju Muhamedov način života, onda ne mogu da izbegnu krvave epizode, kao što je istrebljenje jevrejskih plemena u Medini, koje pokazuju upravo onu prorokovu stranu na koju u svojoj knjizi ukazuje Saracin.\nU osnovi islama je agresija, proizilazi iz "Neprijateljskog preuzimanja", a to je ono što se svakodnevno potvrđuje na nemačkim ulicama.\nPokret u Kemnicu je u suštini jedan spontani pokušaj samodbrane. "Sutra na red može da dođe i moje dete", pisalo je na transparentu koji je nosio neki zabrinut roditelj. Iz ovoga proizilazi kako uznemireni građani veruju da postoji neki red po kome se sva ova nasilja odvijaju. "Ništa nije slučajno", a to je i jedna od poruka Saracinove knjige. Iako skoro sve izgleda nepovezano, itekako postoji jedan generalni plan po kome se sve odvija. Muslimani još nisu u stanju da preuzmu kontrolu nad Nemačkom, a prirodnim priraštajem nisu mogli brzo da po broju prevaziđu Nemce, pa su zato odlučili da u izbeglištvo dovedu milione svoje braće kako bi već za najviše dve generacije preplavili Nemačku.\nSve su glasniji i oni koji ukazuju na vlast kao na najvećeg krivca za eksploziju nasilja na nemačkim ulicama. Ne samo što je ona propustila da na vreme deportuje Iračanina, Danijelovog ubicu, već ona čini sve što je u njenoj moći da zataška zlodela koja svakodnevno čine migranti. Nemački ministar unutrašnjih poslova Horst Zehofer je veoma uspešno uspeo samog sebe da nokautira, pa je sada u nekakvom grogi stanju i nespososban da se pribere i pred javnost izađe makar sa nekom umirujućom pričicom za laku noć, kako to često rade političari.\nPredsednik vlade Saksonije, u kojoj je Kemnic, Mihael Krečmer takođe je ostao bez teksta. Nije ga toliko iznenadilo samo ubistvo, koliko odlučnost protestanata da se ovog puta ne raziđu odmah posle podele nekih sitnih i nejasnih obećanja, kako se to ranije često dešavalo. Krečmer je potpuno zatečen situacijom koja vodu nanosi na vodenicu AfD-a, partije koja od svog osnivanja upozorava na otuđenje Nemačke kroz nekontrolisan priliv stranaca, a pokrajinski izbori su sve bliži. Po poslednjim ispitivanjima javnog mnjena na istoku Nemačke bi AfD, kada bi danas bili izbori, bila druga ili treća politička snaga (u zavisnosti od pokrajine), odnosno nadjačala bi ili bi se bar izjednačila sa SPD-om koji je zagovornik dolaska migranata. U većini istočno-nemačkih pokrajina vlada ne bi mogla da se formira bez AfD-a, osim u slučaju da se sve ostale partije udruže, što je malo verovatno.\nJoš je jedan neporeciv značaj događaja u Kemnicu.\nPosle prvih ubistava koje su počinili islamisti u Francuskoj, ceo svet je nosio bedževe sa onim čuvenim "Je suis..." (kada je većina ljudi i naučila da to na francuskom znači "ja sam"), a zatim ime žrtve (na primer "Je suis Charlie" posle napada na redakciju satiričnog magazina "Charlie Hebdo"). Vremenom su se napadi nastavljali, ali su polako počeli da izostaju ovi demonstrativni znaci solidarnosti. Kao da smo svi otupeli i kao da su ubistva nevinih građana Evropske Unije od strane podivljalih migranata postali neizbežan deo stvarnosti koja su zanimljiva samo za statističare. Smrt od noža nekog Arapina ili Afganistanca postala je u očima javnosti nešto neizbežno, neminovno. Kemnic je i tu prekretnica, jer su desetine hiljada protestanata pokazale kako im nije svejedno.\nDa tog 26. avgusta Danijel sa društvom nije izašao u provod i posetio tradicionalni letnji ulični vašar, verovatno bi nastavio mirno da živi i istorija ga, najverovatnije, ne bi uopšte zapamtila. Umesto toga, on je postao simbol stradanja mirnih Evropljana koji su iz najbolje namere u svoju kuću primili izbeglice iz ratom zahvaćenih područja, koje su im u skladu sa svojim tradicionalnim i verskim vaspitanjem uzvratile silovanjem, ubistvima i pokušajima nasilnog preobraćenja. Saracin je svoju knjigu pisao mnogo pre ovog poslednjeg događaja, ali je i u njoj, kao i u svojoj prvoj knjizi "Deutschland schafft sich ab" ("Nemačka samu sebe uništava") proročanski predvideo ne samo šta će se desiti, već i zašto se to dešava.\nIslam i hrišćanstvo ne mogu da se izmešaju, isto kao što ne mogu da se izmešaju ulje i voda.\nA 1. Izdavači izdali Saracina\nPoslednja knjiga Tila Saracina ne samo da u pravom trenutku čitaocima otvara oči i pokazuje koje su prave namere islama, već je i samo njeno pojavljivanje jedan od presedana koji će obeležiti ovu epohu u Nemačkoj.\nNjegova prethodna knjiga "Deutschland schafft sich ab" je postala bestseler i izdavaču, kao i piscu donela milione evra. Pod utiskom tog uspeha izdavačka kuća DVA je potpisala ekskluzivni ugovor sa Saracinom o štampanju njegove najnovije knjige "Feindliche Übernahme". Kada je direktor, međutim, video o čemu se radi odmah je zabranio njeno štampanje. U jednom intervjuu čak je i priznao kako je pravi razlog za raskid ugovora taj što knjiga ne odgovara opštim stavovima kompanije i da se on, direktor, sa njom ne slaže, pa je lako zaključiti da je u pitanju svojevrsna cenzura. U međuvremenu je Saracin našao novog izdavača i protiv starog pokrenuo sudski postupak.\nA 2. Lakoća ubijanja\nKnjiga Tila Saracina se pojavila u pravom trenutku, a nasuprot njoj je inicijativa nemačke ministarke odbrane Ursule fon der Lajen pokrenuta u najgorem mogućem trenutku. Samo nekoliko dana pre krvave subote u Kemnicu, ministarka je u jednoj izjavi medijima iznela predlog da i migranti služe vojni rok koji bi uskoro ponovo mogao da postane obavezan u Nemačkoj. Ona je ovu svoju inicijativu obrazložila time da bi na ovaj način izbeglice bile lakše integrisane u nemačko društvo.\n"Sada ćemo još i da im delimo puške kako bi nas lakše ubijali", prokomentarisao je jedan čitalac ovu vest na sajtu nemačke televizije n-tv, a ubrzo je objavljena vest o Danijelovom ubistvu. Od tog momenta fon der Lajen se više ne pojavljuje u javnosti.


VUČIĆ SAOPŠTIO TRI NOVE MERE: Zabrana kretanja u subotu od 13 sati do ponedeljka u pet ujutru! Nema okupljanja više od dvoje ljudi, a evo kakvu su olakšicu dobili vlasnici pasa - www.025.rs\nwww.025.rs / SRBIJA / VUČIĆ SAOPŠTIO TRI NOVE MERE: Zabrana kretanja u subotu od 13 sati do ponedeljka u pet ujutru! Nema okupljanja više od dvoje ljudi, a evo kakvu su olakšicu dobili vlasnici pasa\nUživo na TV Pink i Pink.rs pratite obraćanje predsednika Srbije nakon sednice kriznog štaba\nPredsednik je rekao da očekuje u narednih 72 sata ubrzanje broja zaraženih i broja umrlih.\n“Ovo nije predviđanje, ovo je nešto što je logično očekivati”, rekao je Vučić i dodao da se u ovom trenutku na respiratorima nalazi 81 lice.\n“Ostala lica koja se nalaze u našim bolnicama osećaju se dobro i stabilno su”, rekao je Vučić i rekao da smo danas izguli troje ljudi, da je 111 novo zaraženih.\nKako kaže, veći broj pozitivnih dolazi iz četiri sredine, Beograda, Ćuprije, Čačka i Valjeva.\n“Niš je posle mnogo teških slučajeva, i posebno posle cele priče o Luganu, nekako uspeo da se stabilizuje”, rekao je Vučić i rekao da su u Ćuipriju poslali svu moguću opremu i lekare kao i u Valjevo a da se gleda kako da se pomogne i Čačku.\n“Razgovarao sam sa predsednikom Putinom i sutra već stiže avion sa opremom i lekarima, sa njihovom opremom i svime što je neophodno. Oni dolaze sutra u 11 sati”, rekao je Vučić i dodao da dobijamo isti paket kao što je dobila i Italija.\nDodaje da je imao dobar razgovor i sa Makronom, kao i da mu je on rekao da imamo podršku Francuske.\n“Rekao je da će nam pomoći ne samo na EU putu, već i u ovoj krizi”, rekao je Vučić.\nBilo bi dobro da uđemo i u proizvodnju Hlorokina\nKako kaže, Srbija se trudi da što više stvari proizvodi sama.\n“Imaćemo uskoro sopstvene hirurške maske, stužu nam mašine iz Kine. Trudimo se da materijale koji nam mogu zatrebati sami proizvodimo”, rekao je Vučić i kaže da bi mnogo bilo dobro da uđemo i u proizvodnju leka Hlorokin.\nKako kaže, razgovarali su danas i o novim merama i dodao da su stručni ljudi kojima je zahvalan, što se pored toga što se bore za našu zemlju, stoički trpe hajku koja se ovih dana vodi protiv njih, doneli smo zaključak da neke mere pooštrimo, a neke olakšamo.\n“Uradili smo ogroman posao, ali smo daleko od bilo kakvog uspeha. Mislimo da smo bili blizu apsolutne katastrofe”, rekao je Vučić i dodao da se u nekim gradovima teško zaustavilo širenje infekcije zbog dolaženja velikog broja zaraženih iz inostranstva.\nPrema njegovim rečima, doneli su mere da uvedu zabranu kretanja u subotu od 13 do ponedeljka u 5 ujutru.\n“Vikendi su pravili najveće probleme. OStavljamo vreme ljudima da kupe šta im treba a da vikendom budu u kućama”, rekao je Vučić i dodao da to ne znači za penzionere koji i dalje mogu da odu ujutru u nedelju u nabavku.\nKako kaže, trudi se da analizira gotovo svaki slučaj i dodaje da su male šanse za starije ljude kada dođu do respiratora.\n“Istovremeno, neće više od dvoje ljudi moći da se okuplja na jednom mestu, od večeras”, rekao je Vučić i dodao da je treća mera olakšavajuća i važi od subote uveče.\nKako kaže, od 23 do jeda sat iza ponoći, u rasponu od 200 metara od mesta prebivališta, biće dozvoljena šetnja kućnih ljubimaca.\n“Takođe, danas smo formirali implementacioni tim za ekonomske mere. Epidemiolozima će država trećinu plate isplaćivati i neće ih više tražiti na tržištima”, rekao je Vučić.\n“Prve respiratore danas smo uveli u VMC Karaburma. U ovom trenutku ih imamo dovolju, ali svakoga dana nam stižu novi, jer ne želimo da nam se dogodi situacija koju imamo u Njujjorku i nekim drugim zemljama”, rekao je Vučić.\n“Nigde u zdravstvcenim ustanovama ne ne dostaje nikakva oprema. Imamo i stabilnih i mobilnih respiratora u rezervi”, rekao je Vučić i rekao da će sutra ponovo biti snabdevene apoteke i maskama i rukavicama.\n“Pripremamo i drugu pošiljku za RS”, rekao je Vučić.\nSednica dva krizna štaba, kojima predsedavaju predsednik Srbije Aleksandar Vučić održava se u Palati Srbija.\nSastanku prisustvuje i predsednica vlade Ana Brnabić.\nTags: subota, tri nove mere, vlasnici pasa, vucic, zabrana kretanja


Prva gradska baštenska zajednica u Novom Sadu\nPo ugledu na gradove širom sveta, u Novom Sadu je počela sa radom prva urbana bašta. Cilj ove akcije je okupljanje građana koji žele da samostalno proizvode organsko povrće za sebe i svoju porodicu. Urbane bašte nisu samo mesto za proizvodnju bilja već i prostor za odmor od gradske vreve, druženje, učenje i relaksaciju.\nUrbana bašta Novi Sad je smeštena na Vidovdanskom naselju i trenutno broji deset članova koji su već krenuli sa proizvodnjom svog prvog organskog povrća. Deo semena za ovu sezonu obezbedio je Institut NS, koji je članovima Urbane bašte poklonio razne sorte velikog broja njihovih povrtarskih, začinskih i cvetnih vrsta.\nOstalo je još malo slobodnih parcela te pozivamo građane, zainteresovane za samostalnu proizvodnju organskog povrća da nam se pridruže. Svi zainteresovani da se priključe našoj baštenskoj zajednici ili saznaju više o radu urbane bašte mogu nam se javiti na i-mejl udruženja poljosvet@gmail.com.\nŠTA SU URBANE BAŠTE, KOME SU NAMENJENE I ČEMU SLUŽE\nUrbane bašte se širom sveta, već par decenija unazad, osnivaju od strane udruženja građana a sve veću podršku dobijaju i od gradskih vlasti. Čine ih zemljišne parcele u gradu ili bližoj okolini na kojima građani mogu da provode svoje slobodno vreme u obavljanju baštenskih radova, proizvodnji cveća, povrća i voća bez upotrebe pesticida.\nUrbane bašte okupljaju ljubitelje prirode i baštovanstva, a služe i za edukaciju, druženje, odmor u prirodi i relaksaciju. Namenjene su građanima svih uzrasta, od dece do penzionera, jedini uslov je ljubav prema prirodi i svom zdravlju i želja za stvaranjem čistijeg, zdravijeg i prijatnijeg okruženja.\nImati vlastitu baštu i priliku da usred grada uzgajamo zdravu hranu velika je privilegija. Da bi i građani koji žive u urbanim sredinama imali priliku da proizvode sopstveno povrće na zdrav, ekološki održiv način, udruženje "Poljosvet" pokrenulo je akciju osnivanja prve urbane bašte u Novom Sadu.\nCilj projekta je da ljubitelji baštovanstva i pobornici zdrave ishrane, putem edukativnih predavanja i radionica nauče kako da sami proizvode zdravstveno bezbednu hranu. Za one koji nemaju sopstvene bašte, udruženje će uskoro ponuditi zakup parcela kako bi se i onima koji ih nemaju, omogućilo da se okušaju u baštovanstvu i proizvodnji zdrave hrane za svoju porodicu.\nUrbana bašta donosi još više vrednosti građanima, jer omogućava relaksaciju i oslobađanje od svakodnevnog stresa, kontakt sa prirodom, druženje sa ljudima istih interesovanja...\nOvaj projekat će okupiti na jednom mestu ljude koji dele istu strast – koji uživaju u prirodi i brinu o svom zdravlju.\nORGANSKO BAŠTOVANSTVO I URBANE BAŠTE\nURBANA BAŠTA- PRIMER IZ BERLINA\nPRIMERI URBANIH BAŠTI U SVETU


Tusk Trampu: Poštujte saveznice, jer ih nemate mnogo - Vijesti.me\nPOTPISANA DEKLARACIJA O SARADNJU EU I NATO\nTusk Trampu: Poštujte saveznice, jer ih nemate mnogo\nU danas potpisanoj deklaraciji se, između ostaloga, navodi da su NATO i EU zadovoljne dosadašnjom saradnjom ali "možemo uraditi više"\nStoltenberg sa Junkerom i Tuskom\nPredsjednik Evropskog savjeta Donald Tusk pozvao je američkog predsjednika Donalda Trampa da poštuje Evropsku uniju, poručujući mu da poštuje saveznice jer "na kraju krajeva i nemate ih mnogo".\n"Sjedinjene Države nema i neće imati boljeg saveznika od EU. Trošimo na odbranu mnogo više od Rusije i isto koliko i Kina. Nadam se da ne sumnjate da je to investicija u našu bezbjednost," kazao je Tusk na konferenciji za novinare poslije potpisivanja zajedničke deklaracije sa generalnim sekretarom NATO Jensom Stoltenbergom u Briselu.\nDeklaraciju o saradnji EU i NATO je u ime Evropske komisije potpisao i njen predsjednik Žan-Klod Junker.\nTramp je kritikovao saveznice NATO zbog nivoa vojnih investicija.\nU danas potpisanoj deklaraciji se, između ostaloga, navodi da su NATO i EU zadovoljne dosadašnjom saradnjom ali "možemo uraditi više".\n"Pozdravljamo napore koje je uložio NATO u kolektivnoj odbrani, upravljanju krizama i kooperativnoj bezbjednosti, kako bi osigurali odbranu i bezbjednost evroatlanske oblasti", stojiu tekstu deklaracije.\nDeklaracija je potpisana dan uoči početka dvodnevnog samita NATO, na kojem ce učestvovati i Donald Tramp.


Abazović: Snaga države se ogleda u zaštiti građana, a ne u suzavcima bačenim na djecu - Vijesti | Radio Televizija Budva - Budva Crna Gora\n"Naša djeca iz djetinjstva treba da nose drugačiju Crnu Goru a ne traume i tridesetogodišnje tapkanje u mjestu, želim da djeca Crne Gore rastu u drugom ambijentu u zajedništvu u građanskom društvu", istakao je Abazović.\nOn je dodao da nema efikasnosti kada se rješavaju problemi korupcije, kriminala, enormnog bogatstva javnih funkcionera…\n"Tu država treba da pokaže snagu, a građani će pratiti i poištovati takvu državu. Građani se odupiru selektivnoj pravdi i bezakonju koju Crna Gora sada doživljava", kazao je lider URE.\nOn je istakao i da kad god čovjek misli da Crna Gora ne može institucionalno niže pasti stvarnost nas demantuje.\n"U Budvi se dešava kataklizma i takvo nešto se ne dešava čak ni u Africi. Ovo je rijedak primjer da imamo nešto što se zove opštinski udar gdje se policijom svrgava i dalje zakonska vlast u gradu. To što su crnogorske institucije dozvolile da se napravi u Budvi je nešto što nema veze sa zdravim razumom. Ove slike nikome ne idu u prilog a najmanje DPS-u", kazao je Abazović.\nAbazović je ocijenio da policijske snage bez naloga tužilaštva nijesu smjele da uđu u prostorije Skupštine Opštine Budva.\n"To što dozvoljava crnogorska policija sebi to je zastiđe. Nije logično i nije normalno i niti je zakonski da neko unajmljuje privatno obezbjeđenje u prostorije SO Budva bez unaprijed sprovedene javne nabavke i tendear. Ima li većeg poniženja države da javnim službenicama zabrani dolazak na radno mjesto i to postedstvom privatnog obezbjeđenja. Paradoks svih paradoksa", naveo je on.\nLider URE je istakao i da je ovdje pitanje da li sistem policijske demokratije želimo da uspostavimo kao sistem.\n"Da li sjutra kad opozicija pobijedi na izborima stara vlast može da unajmi ljude iz Nikšića i ubiju poslanike opozicije koji su osvojili vlast. Većina se ne može formirati u kafiću, ako je zakonski sjednica zakazana za kraj juna. Crna Gora se ne brani ovih dana ni od četnika ni od partizana, Srba, Crnogoraca... ovdje se brani pravna Crna Gora od privatne države", ukazao je Abazović.\nUpozorio je vlast da policija nije država, već da je država građanin.\n"Ne može država da postoji van onoga što su građani. Oni su izrugali sprdnji sve simbole Crne Gore sve vrijednosti Crne Gore. Mi smo na strani antidiskriminacije, nasilje je tačka na kojoj se ne može preći olako. Nasiljem i ekspresno nijesu hapsili Sveta Marovića, Miga Stijepovića, Aca Đukanovića… Svako ima svoje dostojanstvo i ja ljude u Budvi razumijem, njihovo dostojanstvo je narušeno, in ad njima je prikazano bezakonje", kazao je Abazović.\nOn je kazao i da DPS želi sukobe, da žele da projektuju da se sukobila evropska Crna Gora koju navodno oni zastupaju, a oni su sve što Evropa nije i sa druge strane opozicija koju žele da predstave anahronom i retrogradnom skupinom.\n"Ova politička elita ne umije bolje, i treba da ode", dodao je Abazović.\nOn je kazao i da je u intezivnoj komunikaciji sa predstavnicima diplomatskog kora i da im je predložio kako da se izađe iz ove situacije i da se nada da će se taj model primijeniti kao bajpas za Crnu Goru.\nRađenović novi predsjednik budvanske URE, Abazović poručio: Vratićemo investicije, Crna Gora mora da se otvara prema cijelom svijetu


Sportske.net - "Šta će Gončarenko u Zvezdi kad je Partizan šampion!?"\nTalentovani trener BATE Borisova koji je sa beloruskim klubom pravio velike uspehe u prethodnih nekoliko sezona od početka nedelje pominjan je kao mogući naslednik Aleksandra Jankovića na klupi Crvene zvezde.\nJuče je bilo reči o tome da bi za dovođenje bilo kog inostranog trenera barijera bila finansijska strana te priče a o tome je govorio i predsednik šampiona Belorusije Anatoli Kapski.\nKapski je dodao da Crvena zvezda nije nimalo privlačna Gončarenku jer se ne radi o klubu koji u Evropi uživa nekadašnji ugled a nije u stanju da ponudi veliku sumu novca za Gončarenkovu platu.\n"Šta je poenta tih priča? Koja bi bila poenta Viktorovog sastanka sa predstavnicima Crvene zvezde? Danas je to osrednji klub, koji ne igra Ligu šampiona... A i siguran sam da će Partizan još jednom biti šampion Srbije. Zvezda ne sija ni u evropskim takmičenjima" kazao je Kapski za beloruske medije.\nPredsednik BATE Borisova dodao je da Zvezda nije u mogućnosti novcem da "namami" Gončarenka u Beograd a ni visoka zarada ne bi bila garant da bi trener BATE Borisova prihvatio da preuzme crveno-bele jer je već imao prilike da odbije velike i bogate klubove iz Premijer lige Rusije.\n"Da li bi novac bio razlog njegovog odlaska? Ne mislim da bi predstavnici Crvene zvezde mogli da ponude Gončarenku koliko i bogatiji klubovi. Bukvalno pre mesec dana Viktor je dobio ponudu da preuzme tim kluba iz Premijer lige Rusije. I odbio je" zaključio je Kapski.\nU Ljutice Bogdana sutra će biti razmotrena ponuđena ostavka Aleksandra Jankovića nakon čega će biti poznato da li će se tražiti novi trener ili će se dogoditi čudo pa će "srpski Murinjo" ostati na klupi crveno-belih.


Februar 17, 2020 8:17\nNa državnim putevima snega ima mestimično u raskvašenom stanju do pet centimetara na teritoriji Vladičinog Hana, na putu Vladičin Han-Surdulica-državna granica sa Bugarskom, kao i na putu Vlasinsko jezero - granica sa Bugarskom.\nNa ostalim putnim pravcima Prvog prioriteta/A kategorije kolovozi su vlažni u nižim predelima, snega ima mestimično u raskvašenom stanju do pet centimetara na teritoriji Vranja.\nNa državnim putevima Drugog prioriteta/B kategorije kolovozi su vlažni u nižim predelima, snega ima mestimično u raskvašenom stanju do pet centimetara na teritoriji Kruševca i Vranja.\nNa ostalim putnim pravcima Trećeg prioriteta/C kategorije održavanja kolovozi su vlažni u nižim predelima, snega ima mestimično u raskvašenom stanju do pet centimetara na teritoriji Ivanjice, Kruševca, Novog Pazara i Vranja.\nPutevi Srbije upozoravaju da zbog najavljenih niskih temperatura postoji mogućnost pojave mestimične poledice na putevima, a pogotovo na deonicama koje se prostiru duž rečnih tokova, kotlina, klisura kao i na putnim objektima.\nPrilazi zimskim turističkim centrima su prohodni, ali iz Puteva Srbije savetuju vozačcima da bez zimske opreme i lanaca ne kreću na put, a ukoliko se odluče na putovanje, treba da voze zaista oprezno i pažljivo.


NOVI SAD - „Ciklonizacija“, u saradnji sa Gradskom upravom Novi Sad, počinje jesenji krug velike sistematske akcije zaštite zdravlja građana od štetnih glodara „Komšiluk bez glodara – zdrav komšiluk“. Tretmanima će biti obuhvaćena cela teritorija grada i sva prigradska naselja.\nTokom ove akcije prvi put na području Jugoistočne Evrope u sistemu zaštite zdravlja građana od glodara biće primenjene i Elektronske deratizacione stanice. Ove stanice povezane na integrisani Geografski informacioni sistem (GIS) „Ciklonizacije“ detektuju prisustvo glodara i u sistem šalju informaciju o tome, te na taj način omogućavaju monitoring u realnom vremenu i brze i efikasne tretmane.\nElektronske deratizacione stanice predstavljaju unapređenje Geografskog informacionog sistema koji je „Ciklonizacija“ razvila i u upotrebu uvela prošle godine. Sistem beleži sve tretmane, njihovu uspešenost i stanje na terenu i tako na području celog grada mapira potencijalna žaršta glodara. To „Ciklonizaciji“ daje mogućnost da deluje preventivno, da ima brz odziv operativaca na prisustvo glodara i stalni sistem kontrole uspešnosti tretmana.\nSve to, uz kontinuirano sprovođenje akcija sistematske deratizacije, koje se, uz podršku gradske uprave, organizuju dve puta godišnje - s proleća i na jesen, građanima Novog Sada obezbeđuje visok nivo zaštite zdravlja od glodara kakav imaju samo komunalno najuređeniji gradovi u najrazvijenijim zemljama Evropske unije.


Zagađen vazduh: Da li je to smrtonosnije od pušenja - BBC News na srpskom - Dnevni list Danas\nPočetna » BBC News na srpskom » Zagađen vazduh: Da li je to smrtonosnije od pušenja\n0Piše: BBC News na srpskom 05. aprila 2020. 22.23\nPlućne bolesti, rak, srčani problemi i moždani udari – svi su oni povezani za zagađenjem vazduha, čak u tolikoj meri da je nazvano „novo pušenje“.\nTim naučnika sugeriše da nam spoljno zagađenje vazduha u proseku krade skoro tri godine života (2,9) – dvostruko više nego što su bile ranije procene da čini pušenje duvana.\n„Smatramo da naši rezultati pokazuju da je u toku ‘pandemija zagađenja vazduha'“, rekao je u saopštenju Tomas Mincel, profesor Medicinskog centra Univerziteta u Majncu i koautor studije.\n„Tvorci politike i zdravstvena zajednica trebalo bi da obrate mnogo više pažnje na ovo.“\n„U poslednjih nekoliko decenija mnogo je manje pažnje posvećivano zagađenju vazduha nego pušenju“, dodao je Mincel.\nMincel i njegove kolege tvrde da bi životni vek mogao da bude značajno unapređen smanjenjem emisija fosilnog goriva – oni predviđaju da bi on porastao za najmanje godinu dana kad bi se dotične emisija smanjile na nulu.\nStudija je analizirala i čovečje i prirodno zagađenje – ti izvori zagađenja ne mogu da se izbegnu, kao što su pustinjska prašina i emisije iz šumskih požara.\n„To ide i do 80 odsto u zemljama sa visokim prihodima“, procenjuje Tomas Mincel.\n„Potencijalno može da se izbegne pet i po miliona smrti širom sveta godišnje.“\n„Kad smo proučavali na koji način zagađenje igra ulogu u nekoliko bolesti, njen uticaj na kardiovaskularne bolesti bio je ubedljivo najveći – vrlo slično uticaju pušenja“, kaže Džos Leliveld, još jedan koautor.\n„Zagađenje vazduha oštećuje krvne sudove preko povećanog oksidativnog stresa, koji potom vodi do povećanja krvnog pritiska, dijabetesa, moždanog udara, srčanog udara i otkazivanja rada srca.“\nKomentarišući nalaze studije, Semjuel Kai, stariji epidemiolog sa Oksfordskog univerziteta koji nije učestvovao u istraživanju, rekao je da ovo istraživanje „pokazuje kako je zagađenje vazduha vodeći faktor rizika po zdravlje širom sveta.“\n„Nije tajna da je zagađenje vazduha ‘novi duvan’, tako da je posledica po javno zdravlje veoma očigledna“, dodaje Kai.\n„Vlasti moraju da delaju brzo i sveobuhvatno kako bi zaštitile građane preko donošenja odluka zasnovanih na naučnim rezultatima.“


Sigurnost i zaštita građana – Naš ustav, naš život\nSigurnost građana i zaštita njihovih prava i sloboda, pored ostalih zadataka, nadležnost je policijskih struktura čije uloga je veoma značajna u demokratskom društvu. Složena ustavna struktura zemlje odrazila se i na organizaciju policijskih službi u BiH koja u značajnoj mjeri utiče na efikasnost čitavog sistema.\nU skladu sa članom III/1. i III/3 a) Ustava BiH, nadležnost u pogledu unutrašnjih poslova dodijeljena je entitetima. Ova nadležnost u Federaciji BiH dalje je distribuirana na nivo kantona, u skladu sa članom III/4 Ustava Federacije. Ovakva podjela ustavne nadležnosti u oblasti unutrašnjih poslova uzrokovala je vrlo komplikovanu strukturu organizacije policijskih struktura u BiH.\nZahvaljujući takvoj podjeli nadležnosti u oblasti unutrašnjih poslova, policijske strukture u BiH organizovane su na nekoliko nivoa. Tako, na nivou kantona u Federaciji BiH postoji deset ministarstava unutrašnjih poslova. Kantonalna ministarstva u organizacionom smislu sastoje se od policijskih uprava, a policijske uprave od policijskih stanica koje se uspostavljaju na nivou opština. Kantonalna ministarstva svoje nadležnosti vrše u skladu sa posebnim zakonima o unutrašnjim poslovima čije donošenje je u nadležnosti svakog kantona posebno. U Federaciji BiH, pored kantonalnih ministarstava uspostavljeno je i Federalno ministarstvo unutrašnjih poslova. Međutim, u odnosima između federalnog i kantonalnih ministarstava unutrašnjih poslova ne postoji nikakva subordinacija niti hijerarhija. Njihove nadležnosti su međusobno odvojene. Dakle, policijski sistem u Federaciji BiH je decentralizovan u najvećoj mogućoj mjeri. Između kantonalnih ministarstava i federalnog ministarstava postoji povezanost u domenu formiranja zajedničkog informacionog sistema, elektronske obrade podataka i statistike, ali u fazi operativnog obavljanja policijskih poslova kantoni su nezavisni i svoje poslove obavljaju autonomno po horizontali i po vertikali.\nZa razliku od Federacije BiH, Ministarstvo unutrašnjih poslova Republike Srpske je strogo centralizovano. Rezultat je to unitarnog unutrašnjeg uređenja ovog entiteta. U organizacionom smislu MUP RS-a sastoji se od pet centara javne bezbjednosti. Svaki od ovih centara, koji su ogranizovani na regionalno-teritorijalnom nivou, sastoji se od stanica javne bezbjednosti. Funkcionisanje MUP-a RS-a zasniva se na principima stroge subordinacije i hijerarhije. Na ovim principima zasniva se i organizacije policijske strukture u Brčko Distriktu.\nNa državnom nivou poslove iz oblasti sigurnosti i zaštite građana obavljaju strukture koje djeluju u okviru Ministarstva sigurnosti BiH: Direkcija za koordinaciju policijskih tijela BiH, Državna agencija za istrage i zaštitu, Služba za poslove sa strancima, Agencija za školovanje i stručno usavršavanje kadrova, Agencija za policijsku podršku, Agencija za forenzička ispitivanja i vještačenja i Granična policija.\nDakle, u cijelosti gledano sistem organizacije policijskih struktura nadležnih za sigurnost i zaštitu građana u BiH slijedi ustavnu strukturu zemlje. Riječ je o decentralizovanom sistemu u kojem ne postoji subordinacija i hijerarhija između pojedinih nivoa organizacije. Ne treba posebno napominjati da u oblasti ogranizacije i funkcionisanja policijskih organa njihova pretjerana decentralizacija na relativno malom prostoru itekako može da utiče na funkcionalnost cjelokupnog sistema sigurnosti. Osim toga, pri takvoj razruđenosti policijskih struktura opravdano se može sumnjati u konsekventno funkcionisanje čitavog sistema sigurnosti i uživanje prava i sloboda građana na jednakom nivou – s obzirom u kojem entitetu/kantonu žive. Pitanje je da li bilo kakvi mehanizmi koordinacije između međusobno nezavisnih policijskih struktura mogu nadomjestiti potrebu za subordinacijom, što predstavlja neophodan preduvjet funkcionalnosti službi čija nadležnost je sigurnost i zaštita prava i sloboda građana neposredno na terenu.\nSlična situacija je i u oblasti organizacije sistema civilne zaštite, gdje također postoji organizaciono-teritorijalna i funkcionalna razruđenost između pojedinih nivoa organizacije, bez efikasnih mehanizama međusobne koordinacije. Nefunkcionalnost tog sistema posebno je došla do izražaja tokom katastrofalnih poplava u 2014. godini, na što su građani upozorili tokom ovog istraživanja.


Održane prve konsultacije sa predstavnicima civilnog društva - Open Government Partnership\nSastanak je otvorio državni sekretar u Ministarstvu državne uprave i lokalne samouprave Željko Ožegović, koji je naglasio da POU predstavlja izuzetno važan mehanizam u sklopu reforme javne uprave, prvenstveno zbog aktivnog učešća svih relevantnih aktera. On je istakao posvećenost vlade osnaživanju procesa u okviru Partnerstva za otvorenu upravu i naglasio da to predstavlja i snažan instrument u procesu pristupanja Evropskoj Uniji.\nNakon izlaganja državnog sekretara Ožegovića, usledilo je kraće izlaganje i prezentacija sekretarke radne grupe, Dragane Brajović iz MDULS-a. U njenoj prezentaciji mesto su pronašle informacije uglavnom oko izrade trenutnog akcionog plana. Iznesen je podatak da je prema POU-u najbolji akcioni planovi su oni, koji imaju 5-15 obaveza i da sa tim u vezi predstavnici CSO trebaju da budu realistični prilikom predlaganja konkretnih obaveza. Sa tim u vezi predloženo je da svaka radna grupa izradi maksimalno tri obaveze. Istaknuto je da Nacrt Akcionog plana mora biti gotov do 8. aprila 2016. godine jer nakon toga sledi tronedeljni period javne rasprave.\nIspred Kancelarije za saradnju sa civilnim društvom učesnicima se obratila Milena Banović, šefica Odseka za planiranje i stvaranje podsticajnog okruženja za razvoj civilnog društva, koja je ukazala na značaj ove globalne inicijative u kontekstu otvorenosti rada javnih institucija. Uključivanje organizacija civilnog društva, rekla je Banović, ne samo što je u skladu sa principima i uputstvima koje POU podrazumeva, već jasno govori i o opredeljenju Vlade u kreiranju sve većeg broj strateških dokumenata.\nNakon izlaganja u plenumu, prešlo se na rad u radnim grupama. Moderatori radnih grupa su bili predstavnici državne uprave, koji su ujedno i članovi međuministarske radne grupe. Radne grupe se iznele predloge obaveza:\nNastavak projekta izrade građanskih budžeta na lokalnom nivou;\nTransparentno finansiranje organizacija civilnog društva;\nUvođenje online aplikacije čijom primenom će javnosti biti dostupni podaci o trošenju javnih sredstava od strane organa javne vlasti (svih direktnih i indirektnih budžetskih korisnika);\nUnapređenje procedura za sprovođenje javnih konkursa za dodelu javnih sredstava na svim nivoima vlasti, uključujući tu pitanja evaluacije i pravnih lekova;\nUnapređenje propisa koji se tiču kontrole porekla imovine i preispitati mogućnost usvajanja zakona kojim se uređuje ispitivanje porekla imovine;\nDopuna propisa (zakona i poslovnika), kako bi se precizirali i pojasnili kriterijumi za obavezno održavanje javne rasprave za donošenje propisa po hitnom postupku i pitanje javne rasprave\nObjavljivanje budžeta i Izveštaja o izvršenju budžeta na centralnom i lokalnom nivou u mašinski čitljivom obliku;\nObjavljivanje Informatora o radu u otvorenom formatu na centralnom i lokalnom nivou;\nUnapređenje postojećeg website-a otvorenih podataka, sa kranjom namerom da ovo ne bude website nego pravi portal sa otvorenim podacima\nUnapređenje pravnog okvira u oblasti informacione bezbednosti i elektronskog poslovanja;\nProcena uticaja za zaštitu životne sredine na portalu E-uprave\nUnapređenje sadržine informatora o radu, u pogledu jasnog i transparentnog prikaza sredstava koje se odnose na IPA projekte;\nIzrada unificiranog E-upitnika za informatore od strane E-uprave i obavezno objavljivanje informatora na portalu E-uprave;\nUsklađivanje zakona i drugih propisa koji obezbeđuju dostupnost informacijama sa Zakonom o zaštiti podataka o ličnosti\nUnapređenje konsultativnog procesa sa civilnim sektorom na lokalnom nivou prilikom usvajanja dokumenata javnih politika;\nIzrada web portala koji će svim građanima na teritoriji Republike Srbije omogućiti da prijave problem sa najvažnijim temama iz različitih životnih oblasti (porodica, zdravlje, obrazovanje, ljudska prava, sport, saobraćaj, finansije i itd.).\n« Predlog operativnih smernica za vođenje procesa izrade Akcionog plana\nWebinar o profesionalizaciji standarda za rukovanje i obradu podataka u državnim institucijama »


Eko Unija SN - Novi investicioni planovi\nBeogradska reciklažna kompanija Eko Unija SN, clanica Konfindustrije Srbija, u ovoj i naredne dve godine, uprkos teškocama u poslovanju zbog pandemije koronavirusa, planira ozbiljne investicije. Iako trenutno rade sa 80% kapaciteta, ulaze u posao izgradnje livnice i postrojenja za preradu komunalnog otpada u sinteticki gas.\nOsnovna delatnost kompanije koja je osnovana pre osam godina je prikupljanje, sortiranje, secenje, baliranje i trgovina neopasnim otpadom, a od 2017. poslovanje proširuju i na demontažu i rušenje postrojenja i opreme.\nDirektor kompanije Aleksandar Milovic je najavio da se u ovoj godini otvara put za razvoj reciklažnog centra koji nece samo sakupljati, pripremati i skladištiti robu do slanja na potpuni tretman, vec ce i tretirati, odnosno potpuno reciklirati robu. Ova integralna usluga skracuje kompletan logisticki tok otudenja stvorenog otpada, što za klijente koji su veliki generatori otpada predstavlja znacajan benefit.\nReciklažni centar, odnosno livnica, bice izgraden u Staroj Pazovi, a gradnja ce poceti krajem leta.\n- Ideja Eko Unije SN je da sa otvaranjem livnice u potpunosti zaokruži put sekundardne robe od generatora otpada, preko sakupljaca do reciklera, da bi se sekundarna sirovina finalizovana u gotov proizvod kroz livnicu – kaže Milovic i dodaje da je za ovaj projekat vredan izmedu 200 i 250 miliona dinara kompanija dobila i podršku Fonda za razvoj.\n- U toku su pregovori sa nemackim kompanijama koji otvaraju industrijska postrojenja u Srbiji, a mi bismo se pojavili kao snabdevaci delova potrebnih ovoj industriji. Planirani kapacitet livnice je 2.500-3.000 tona godišnje, a otvaranjem livnice javice se i potreba za zapošljavanjem 50 novih radnika – kaže Milovic za eKapiju.\nPokretanje procesa proizvodnje u Eko Uniji SN ocekuju krajem 2021, odnosno pocetkom 2022. godine, a tu nije kraj investicijama.\n- Od sledece godine zapocinjemo projekat koji nudi održivo rešenje upravljanja rastucim brdima otpada. U pitanju je postrojenje koje ce biti realizovano u saradnji sa lokalnim samoupravama, a služi za preradu komunalnog otpada UHTH tehnologijom, koja pretvara veliki broj niskokvalitetnog materijala (otpada) u visokokvalitetan proizvod (sinteticki gas). Tehnologija je potpuno u skladu sa zakonima o zaštiti životne sredine, i nudi rešenje koje u skladu sa devizom buducnosti -"0 otpada", a pilot postrojenje je postavljeno u Švajcarskoj i prošlo je probno testiranje - otkriva Milovic.\nOvo postrojenje, cija se izgradnja ocekuje krajem 2022. godine, preradivati 8.000 tona otpada godišnje.


U Turskoj moguć referendum o ustavnim promjenama\nU Turskoj bi mogao da bude održan referendum o ustavnim promjenama, kojim bi bio uveden novi politički sistem, čime bi bila povećana predsjednička ovlašćenja, saopćio je u srijedu glasnogovornik turskog predsjednika Redžepa Tajipa Erdogana.\nErdoganova vladajuća Partija pravde i razvoja (AKP) je ostvarila pobjedu na nedjeljnim izborima i povratila većinu u parlamentu, koju je izgubila pet mjeseci ranije na prethodnim izborima, što njemu omogućava da ostvari namjeru da tursku politiku „drži čvršće u svojoj ruci“, prenosi agencija AP.\nPo riječima glasnogovornika Ibrahima Kalina, Erdogan je siguran kako bi predsjednički sistem unapredio Tursku, ali o tome treba pitati narod, a mehanizam za to je referendum.\nAKP-u, međutim, još uvijek nedostaje 13 sjedišta u parlamentu do 330, koliko je nužno da bi se sazvao referendum o bilo kakvim ustavnim promjenama. Kalin nije rekao ništa o tome kako se to ograničenje može prevazići i da li će AKP tražiti podršku drugih parlamentarnih stranaka.\nU današnjem govoru pred predstavnicima lokalne uprave Erdogan je pozvao sve stranke zastupljene u parlamentu da "doprinesu pisanju novog ustava za Tursku", ali nije direktno pominjao predsjednički sistem koji priželjkuje.


Zbog nezastupljenosti žena Srbija i Crna Gora bez prava glasa u PS SE\nDelegacijama Srbije, Crne Gore i San Marina u Parlamentarnoj skupštini Saveta Evrope (PS SE) u sredu uveče je privremeno suspendovano pravo glasa zbog nezastupljenosti žena u delegacijama.\nPS SE je usvojila rezoluciju kojom se članovima tih delegacija ratifikuju mandati ali bez prava glasa, s tim da odluka stupa na snagu na aprilskom zasedanju i trajaće dok u delegacijama ne bude makar po jedna žena.\nIzvestilac Holger Haibah (Haibach) je u sredu uveče konstatovao da u ovim delegacijama ima žena, ali su sve one samo zamenici članova delegacija. Haibah je rekao da se problem može rešiti i da se zato pravo glasa samo suspenduje.\nU raspravi je ukazano je da je odluka o promeni pravilnika, kojom se pravi razlika izmađu člana i zamenika člana delegacije, doneta u novembru 2010, a da su skupštine zemalja-članica SE o tome obaveštene početkom decembra i da nisu mogle da promene sastav delegacije.


Thermaltake Pure Plus 12 RGB (pakovanje 3kom) CL-F063-PL12SW-A cena, cene Srbija, prodaja Beograd Novi Sad Niš\nThermaltake Pure Plus 12 RGB (pakovanje 3kom) CL-F063-PL12SW-A cene\nTrenutno nemamo slike za Thermaltake Pure Plus 12 RGB (pakovanje 3kom) CL-F063-PL12SW-A\n9.786 din - 14.199 din\nEPonuda nije internet prodavnica već Vam omogućava da brzo i lako nađete Thermaltake Pure Plus 12 RGB (pakovanje 3kom) CL-F063-PL12SW-A po najjeftinijoj ceni. Naš cilj je da kupci budu što bolje informisani o ponudi Thermaltake Pure Plus 12 RGB (pakovanje 3kom) CL-F063-PL12SW-A na tržištu Srbije. Vrlo lako nalazite željeni proizvod za kategoriju Kućišta oprema cene, ne morate da lutate od sajta do sajta za Thermaltake Kućišta oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Thermaltake Pure Plus 12 RGB (pakovanje 3kom) CL-F063-PL12SW-A sa PRODAVCEM. EPonuda ne može da garantuje potpunu tačnost specifikacije i slika za Thermaltake Pure Plus 12 RGB (pakovanje 3kom) CL-F063-PL12SW-A. Pre kupovine, podatke za Thermaltake Pure Plus 12 RGB (pakovanje 3kom) CL-F063-PL12SW-A proverite na sajtu PROIZVOĐAČA.


Tag / Linčovanje / Vesti online\nIndija: Masa linčovala dvojicu optuženih za silovanje deteta\nOgorčena masa od oko 1.000 ljudi upala je i izvukla iz policijske stanice dvojicu osumnjičenih za silovanje i ubistvo petogodišnje devojčice, i linčovala ih na licu mesta.\nNS: Zoranu Živkoviću prete linčovanjem\nPredsedniku Nove stranke Zoranu Živkoviću stiglo je još jedno pismo u kojem se njemu i njegovoj porodici otvoreno preti linčovanjem. Pismo od anonimnog pošiljaoca stiglo je na adresu Narodne...\nPogledajte što rade Argentinci kada uhvate razbojnika na delu\nLopova koji je pokušao da pobegne pošto je opljačkao muškarca u Buenos Ajresu uhvatili su prolaznici koji su uzeli pravdu u svoje ruke i razbojnika premlatili.\nZatvorenici se spremali da linčuju ubicu manekenke\nZatvorenici Okružnog zatvora u Novom Sadu dogovarali su se kako da "kazne" Darijana Musića, koji je hitno prebačen u bolnicu beogradskog CZ-a.\nRulja javno bičevala prodavce zbog loše robe\nNavijači linčovali sudije na Tajlandu\nGuru umalo linčovan zbog seksa\nRazočarani indijski vernici umalo su kamenovali svetog čoveka, Svamija Paramahmsa Nitiananda (32) kada je na jednoj televiziji prikazan snimak seksa ovog gurua sa jednom tamilskom glumicom.


Sportske.net - Primera vs Premijer liga – Pogled iz ugla Španaca\nKada smo upoređivali Premijer ligu i špansku Primeru često smo govorili da je Premijer liga jača zbog nešto slabijih timova sa samog dna u Španiji.\nNovo kolo Primere donelo nam je još iznenađenja, nakon prošlog u kome su tri najjača tima ostala bez bodova desila se repriza i u ovom. Da podsetimo, radi se o samoj završnici prvenstva i ekipe apsolutno pružaju svoj maksimum na terenu.\nNakon poraza od Levantea u prethodnom kolu (kome ta utakmica apsolutno ništa nije značila), Atletiko je osvojio samo bod na svom terenu protiv Malage, ekipe koja se većinu ove sezone borila za opstanak.\nElće i Hetafe su na 14. i 16. mestu Primere, a uspeli su da protiv ekipe koja je izbacila šampiona Engleske uzmu po bod.\nReal Madrid je sve svoje šanse izgubio nakon meča sa Valensijom, a ni u poslednja dva kola nije uspeo da slavi. Usledio je Valjadolid, bilo je 1:1 protiv ekipe koja se nalazi u zoni ispadanja, a danas se desio poraz od Selte iz Viga, osmoplasirane ekipe u prvenstvu koja nije imala razloga da ''zapne'' na današnjoj utakmici.\nTačno je da su ekipe sa dna Premijer lige dosta kvalitetne, ali nesumnjivo je i da Španski davljenici imaju čime da se podiče.\nNaravno, podaci da će dve španske ekipe igrati u finalu Lige šampiona, kao i da su dva tima iz istog prvenstva igrala polufinale Lige Evrope i da će Sevilja igrati finale, dovoljno govore o kvalitetu lige.\nDa li je ovo pobeda španskog fudbala u odnosu na engleski?


RIK proglasio izborne liste SRS i SVM\nRepublička izborna komisija (RIK) proglasila je večeras izborne liste „Dr Vojislav Šešelj – Srpska radikalna stranka“ i „Savez vojvođanskih Mađara – Ištvan Pastor“ za predstojeće parlamentarne izbore 26. aprila.\nŠešelj u Savetu Evrope: EU ponižava Srbiju\nZavršnog dana plenarnog zasedanja Parlamentarne Skupštine Saveta Evrope član srpske delegacije, poslanik i potpredsednik Srpske radikalne stranke Aleksandar Šešelj poručio je u svom izlaganju da Srbi na Kosovu i Metohiji imaju status građana drugog reda.\nHaški tribunal danas zatvara svoja vrata i odlazi u istoriju. Tim povodom Sputnjik je posetio predsednika Srpske radikalne stranke Vojislava Šešelja u njegovom kabinetu u Narodnoj skupštini.\nIzabrani predsednik Srbije Aleksandar Vučić rekao je da sa stupanjem na dužnost šefa države ima nameru da otvori pitanje Kosova, premda nema nameru da ga se odrekne.\nŠešelj odlazi sa funkcije šefa SRS-a?\nPredsednik SRS-a Vojislav Šešelj sve je bliži odluci da podnese ostavku na funkciju šefa stranke i to mesto prepusti nekom od mlađih članova.\nHaški tribunal naložio je danas da se preko Interpola raspišu crvene poternice sa nalogom za hapšenje troje radikala — Petra Jojića, Vjerice Radete i Jova Ostojića.\nSudsko veće Haškog tribunala povuklo je oznaku tajnosti sa međunarodnih poternica raspisanih za troje srpskih radikala — Petrom Jojićem, Vjericom Radetom i Jovom Ostojićem, koji su pred Tribunalom optuženi za nepoštovanje suda.\nBili smo prijatelji dok nije došao Klinton\nPredsednik Srpske radikalne stranke Vojislav Šešelj čestitao je danas Donaldu Trampu na izboru za novog predsednika Sjedinjenih Američkih Država i ocenio da je to važan istorijski događaj.


NIS ulaže 114,5 miliona dinara u bezbednost i digitalizaciju u školama - Bizlife.rs\nTakođe, razmenjeni su i sporazumi o saradnji između kompanije NIS i lokalnih samouprava, partnera programa društvene odgovornosti „Zajednici zajedno“. Кroz ovaj program NIS će uložiti 114,5 miliona dinara u osnovne i srednje škole u 12 gradova i opština u Srbiji – Beogradu, Novom Sadu, Požarevcu, Nišu, Čačku, Zrenjaninu, Pančevu, Кikindi, Кanjiži, Novom Bečeju, Srbobranu i Žitištu. Sredstva su namenjena za opremanje obrazovnih ustanova u navedenim gradovima savremenim bezbednosno-informacionim sistemima i digitalizaciju nastavnog programa. Na ovaj način NIS želi da doprinese bezbednosti dece u školama, kao i da učenicima obezbedi bolje uslove za sticanje novih znanja i veština.\nNa svečanosti koja je ovim povodom organizovana u Palati „Srbija“ u Beogradu, Memorandum su potpisali Кiril Tjurdenjev, generalni direktor kompanije NIS, Nebojša Stefanović, ministar unutrašnjih poslova i Mladen Šarčević, ministar prosvete, nauke i tehnološkog razvoja. Prisutnima su se na svečanosti obratili i Aleksandar Antić, ministar rudarstva i energetike Srbije, kao i Zoran Radojičić, gradonačelnik Beograda.\nКiril Tjurdenjev, generalni direktor NIS, rekao je da je od 2009. godine kroz program „Zajednici zajedno“ realizovano gotovo hiljadu projekata i uloženo više od milijarde dinara. „Potrebe zajednice sagledavamo u realnosti današnjice, ali uvek sa pogledom u budućnost. U partnerstvu sa Vladom Srbije i lokalnim samoupravama određujemo i prioritete. Prošle godine je to bilo zdravlje dece o kojem ćemo, naravno, i dalje brinuti. U ovoj godini, naš fokus ostaje na mladima. U saradnji sa ministarstvima prosvete i unutrašnjih poslova, podržavamo digitalizaciju u obrazovanju i unapređenje bezbednosnih sistema u školama“, rekao je Tjurdenjev.\nNebojša Stefanović, ministar unutrašnjih poslova, zahvalio je NIS-u što pruža doprinos težnjama Republike Srbije da podigne kvalitet života građana naše zemlje. „Važno je da kompanije budu društveno odgovorne i da pokažu da, sem sticanja profita u Republici Srbiji, umeju i da ulože u lokalne sredine i doprinesu kvalitetnijem životu meštana. Zadatak Vlade Republike Srbije nije samo da ljudi imaju ono osnovno, već da kako država ekonomski jača, ljudi to svakog dana i lično osete, da njihova deca imaju bolje škole, da imaju bolje bolnice, puteve, ali i veću bezbednost“, rekao je Stefanović.\nMladen Šarčević, ministar prosvete, nauke i tehnološkog razvoja, istakao je da je ulaganje u obrazovanje dokaz da je kompanija NIS okrenuta deci. „Želim da se zahvalim za sve što je ova kompanija uradila i što će tek uraditi, i mogu slobodno da kažem da smo postali partneri. Posebno je važno što NIS uvek pita šta je potrebno i neophodno, kako bi što bolje odgovorili na potrebe zajednice. Ova akcija ima veliki značaj za bezbednost dece, koja nam je prioritet. Što je bolji i stabilniji sistem, veća je mogućnost da sprečimo loše situacije i da učinimo naše škole što bezbednijim“, zaključio je Šarčević.\nAleksandar Antić, ministar rudarstva i energetike, naveo je da je NIS „gigant, lider u svojoj oblasti i to ne u samo u Srbiji, već u ovom delu Evrope“. „Ova kompanija je u proteklih desetak godina uložila mnogo, i to ne samo u finansijskom smislu, već i sa stanovišta efikasnosti, novih tehnologija i potpuno novog pogleda na biznis i društvenu odgovornost, koju su u svakom segmentu svog poslovanja u prethodnom periodu stavili u prvi plan. Već godinama intenzivno sarađujemo sa NIS-om, prolazimo kroz različite epizode njihovog razvoja i novih projekata, te stoga želim da istaknem da sam pre svega ponosan na odnos koji NIS ima prema ljudima, prema svojim zaposlenima, prema građanima Srbije i prema našoj zemlji“, izjavio je Antić.\nZoran Radojičić, gradonačelnik Beograda, rekao je da NIS u okviru programa „Zajednici zajedno“ ulaže u oblasti koje su najznačajnije za sve građane. „Što se tiče grada Beograda, u prethodnih 12 godina uloženo je 230 miliona dinara kroz 59 projekata. Saradnja sa NIS-om je sjajan primer odgovornog ponašanja jedne kompanije koja zna da ne možete biti srećni u okolnostima gde svi ljudi nisu zadovoljni i ovim ulaganjem oni daju svoj doprinos tom cilju“, zaključio je Radojičić i dodao da NIS treba da bude primer za druge kompanije.\nDanašnja svečanost ujedno označava i početak ovogodišnjeg konkursa u okviru programa „Zajednici zajedno“. O izboru projekata koji će biti podržani odlučivaće Кomisija sastavljena od predstavnika Ministarstva unutrašnjih poslova, Ministarstva prosvete, nauke i tehnološkog razvoja Republike Srbije, lokalne zajednice i kompanije NIS. Svi uslovi i propozicije javnog konkursa „Zajednici zajedno“ koji traje do 17. marta 2020. godine objavljeni su na sajtu www.nis.eu/zajednici-zajedno, a rezultati konkursa biće objavljeni do 22. aprila 2020. godine.\nКao jedan od vodećih socijalnih investitora u Srbiji, NIS pod sloganom „Budućnost na delu“ već godinama ulaže značajna sredstva u razvoj zajednice, posebno podršku mladima. Od 2009. godine u društveno odgovorne projekte kompanija je investirala više od 3,7 milijardi dinara.


Erdogan najavio novo doba za Tursku – Mreza\n“Naše ciljeve ćemo postići kreiranjem ekonomskih politika na tri stupa, a to su: cjenovna stabilnost, finansijska stabilnost i makroekonomska stabilnost. S tim ciljem pripremamo povoljno okruženje za dugoročnu štednju i investicije”, rekao je Erdogan.\n“Gradimo strukturu rasta koja dodatno kreira kvalifikovanu radnu snagu, ne uzrokuje inflaciju i deficit tekućeg računa, a finansira se uglavnom iz domaće štednje i direktnih međunarodnih investicija”, kazao je Erdogan.\n“Takođe se pripremamo za strukturne reforme u oblastima kao što su poboljšanje investicione klime, povećanje stabilnosti finansijskih tržišta, povećanje kvalitete javnih prihoda i rashoda, sprječavanje neformalnosti i dobro upravljanje” dodao je.\n“Ojačat ćemo makroekonomsku stabilnost povećanjem harmonije između monetarne i fiskalne politike i finansijske politike, zahvaljujući efikasnim mehanizmima donošenja odluka”, kazao je Erdogan.\n“Ministarstvo finansija i trezora i Centralna banka u pogledu finansija, Ministarstvo trgovine i Ministarstvo industrije i tehnologije u realnom sektoru, zajedno s ostalim ministarstvima i poslovnim ljudima, svi zajedno radimo na novom ekonomskom rastu u Turskoj”, rekao je Erdogan.\n“Pozitivan trend u tržišnim pokazateljima, imenovanjem novog guvernera Centralne banke i novog ministra trezora i finansija, ukazuje na to da smo na dobrom putu”, kazao je Erdogan.\nCharlie Chaplin je živio 88 godina i ostavio nam je …


Aerodrom u Kopenhagenu otpušta 650 radnika? – Haber.ba\nIzvršni direktor CPH-a Tomas Voldbaj izjavio je da se mora prihvatiti činjenica da Aerodrom nije u situaciji da održava isti broj zaposlenih kao prije pandemije.\nKompanija koja kontroliše Aerodrom saopštila je da se plan, koji je podložan izmjenama, odnosi na sva radna mjesta.\nCPH procjenjuje da će otpuštanjem uštedjeti oko 52 miliona dolara godišnje, mada sa ograničenim efektom u 2020. godini.\nIz uprave Aerodroma saopšteno je da će u narednih nekoliko sedmica biti održani razgovori sa predstavnicima sindikata kako bi donijeli odluku o očekivanim viškovima,pišu Nezavisne\nKada je riječ o prihodima, CPH je prijavio pad od 55,5 odsto u prvih šest mjeseci ove godine.\nAerodrom, koji je prošle godine imao gotovo 30,3 miliona putnika, saopštio je da je u prvoj polovini 2020. zabilježen pad od 65,2 odsto u odnosu na broj putnika u istom periodu prošle godine, kada je u prvih šest mjeseci aerodrom uslužio 14,4 miliona putnika.\nTeme:aerodrom, izdvojeno, Kopenhagen, otpuštanje radnika


Država mora biti jača od kriminala\nPredsednica Vlade Republike Srbije Ana Brnabić izjavila je danas da nije videla iskaz Veljka Belivuka tužiocu u originalu jer je on tajan, navodeći da je cilj onoga što je "Krik" objavio rušenje predsednika Republike Aleksandra Vučića po svaku cenu.\nBrnabić je u izjavi za Televiziju "Pink" istakla da, ako je potrebno da vam u tom poslu partner bude psihopata i koljač, onda je to prihvatljivo dokle god je protiv predsednika.\nBelivuk je pomenuo pet ljudi i direktno zaštitio određene osobe, kao što je Dijana Hrkalović, navela je ona i dodala da je on bio instruiran od strane svog advokata.\nVideli smo kako je reagovala opozicija, ne cela, kao i njihovi mediji, predočila je premijerka i dodala da je ogromna nervoza, jer je Vučić pokrenuo borbu protiv kriminala i mafije, znajući šta ga sve čeka.\nDržava mora biti jača od mafije. Predsednik Republike je poručio da ne želi da dozvoli da državu i njega ucenjuju kriminalci. Deo opozicije i pojedini mediji nisu pomenuli jednu stvar koja je jasnija od svake poruke koju je "Krik" preneo, a to je da je Belivuk zapretio da će otkriti nove detalje ako se neki ne opamete, objasnila je Brnabić.\nPrema njenim rečima, pomenuti mediji su naveli da bi u svakoj normalnoj zemlji predsednik i Vlada podneli ostavku, ali se postavlja pitanje u kojoj državi bi trebalo da je podnesu na osnovu iskaza koljača i ubice.\nNije suština šta je Belivuk rekao, ni kako je "Krik" došao do iskaza, već kako su opozicija i njeni mediji reagovali, ocenila je predsednica Vlade.


Press Online :: Društvo :: FOTOGRAFISAN TEST! Istražni organi ispitaće profesore i učenike u Novom Pazaru\nFOTOGRAFISAN TEST! Istražni organi ispitaće profesore i učenike u Novom Pazaru\nMinistarstvo prosvete, nauke i tehnološkog razvoja saopštilo je danas da su dobili informaciju da je u osnovnoj školi u Novom Pazaru neko uspeo da fotografiše kombinovani test, a istražni organi ispitaće i profesore i učenike za koje se sumnja da su u tome učestvovali.\n"Obavestili smo policiju, koja već radi proveru. Prema saznanjima koja imamo, fotografisani test, odnosno rešenja bila su dostupna nekolicini učenika. Naime, ostali učenici, su već bili raspoređeni po učionicama i bez mobilnih telefona", rekao je ministar Mladen Šarčević, a navodi se u saopštenju.\nOn je naglasio da procedura nalaže da se ispit polaže u učionici sa najviše devet učenika i dva dežurna nastavnika, kao i da se ispred učionice odlažu lične stvari koje se ne smeju koristiti na ispitu, među kojima je i mobilni telefon.\nMinistar je istakao da sumnja da je u pitanju "smišljena sabotaža" i ocenio da je u ovome verovatno učestvovalo više osoba.\n"Ne želim da prejudiciram, ali ovo nije bilo moguće izvesti bez nečije pomoći. I nastavnici i učenici će imati priliku da sve potanko objasne policiji", naveo je on.\nOcenjuje da ovaj događaj lokalnog karaktera i da neće uticati na proces sprovođenja završnog ispita.


Vreme je za novogodišnji stajling -\nHaljina Milana Zejaka za „BGD Workshop“\nCipele Lidija Jovanović\nDobre cipele mogu da nose celu odevnu kombinaciju, ali, ako imate interesantnu haljinu, cipele tada treba da je prate.\n− Svečane haljine koje predlažem, zahtevaju visoke potpetice. Nepogrešivo idu uz cipele sa sedefastim ili metaliziranim odsjajem, ali bi se složile i sa jednostavnim crnim salonkama uz još neki detalj u crnoj boji − naglašava Zejak.\nTašne ZOOLOO Larise Županjevac Nikolić\nIako je ženama često problem da sve što im je potrebno smeste u malu torbicu, ona je najprimerenija svečanoj prilici.\n− Uz svečanu garderobu nosi se pismo tašna koju ćete po boji složiti sa odećom ili cipelama. Ukoliko je kombinujete sa ovim haljinama, treba da bude veoma jednostavna − savetuje dizajner.


Ti si moja čokolada - LookerWeekly.com magazin\n· 12/07/2011 ·1 min read\n3D štampač čokolade\nSpecijalni 3D štampač, modelar, će uskoro biti dostupan korisnicima interneta. Biće dovoljno da zamislite svoj savršeni čokoladni dizajn i vaša omiljena poslastica, originalnog izgleda, će stići na vašu kućnu adresu…\nŠtampači 3D modela već odavno postoje, a upotrebljavani su za izradu predmeta od plastike i metala. Nova tehnologija će nam omogućiti da po istom principu pravimo i trodimenzionalne modele od čokolade.\nPored toga što uživamo u ukusu poslastice od kakakaa, moći ćemo da pokažemo i koliko smo kreativni kada pomislimo na ovaj slatkiš. Zahvaljujući jednostavnoj korisničkoj platformi, koja je u pripremi, svako od nas će moći da bude poslastičar, odnosno majstor za čokoladu. Biće dovoljno da kreirate svoj onlajn dizajn, koji će potom specijalni 3D štampač pretvoriti u pralinu, bombonjeru ili čokoladnu tablu. Konačni proizvod će vam biti isporučen na kućnu adresu.\nKonstruktori ove mašine su prevazišli osnovni problem pri izradi 3D modela čokolade, a to je postizanje optimalne temperature zagrejavanja i hlađenja. Time su nam omogućili da budemo deo fabrike čokolade i da ostvarimo davni dečji san. Moći ćemo da se sladimo omiljenim cvetom, automobilom… ili da pravimo šaljive poruke, figure omiljenih likova, drugara, drage osobe…\nUkoliko niste sigurni u svoja dizajnerska umeća, ne brinite. Postojaće opcija koja će vam omogućiti da upotrebite i prilagodite već gotova dizajnerska rešenja.\n„Ti si moja čokolada”- reči dobre stare pesme će uskoro moći da imaju i bukvalno značenje.


ВИДЕО - Логори за децу у НДХ - Јадовно 1941. - КУЛТУРА СЈЕЋАЊА\nObjavljeno: 27 februara, 2018\nObjavljeno u: Video, Jasenovac, Jastrebarsko, Kompleks Jadovno\nNavršilo se više od sedam decenija od zatvaranja poslednjih koncentracionih logora u Nezavisnoj državi Hrvatskoj koja je jedina u svetu imala i logore za decu. Autor emisije Kvadratura kruga, Branko Stanković, kroz tri emisije pod nazivom „Dubina zločina“ otkriva na koje su sve načine stradala deca sa Kozare i Potkozarja u ustaškim logorima. Ovaj vredni serijal emitovan je u tri dela, 31. oktobra, 14. i 21. novembra RTS-u.\nU dečjim logorima u Sisku, Jasenovcu, Jastrebarskom, Staroj Gradiški i Metajni na Pagu stradalo je 23.500 srpske dece čija je imena, prezimena, mesto rođenja i poreklo popisao Dragoje Lukić i sam dete logoraš. Lukić je 40 godina istraživao ustaške zločine nad srpskom decom a taj njegov spisak ubijene i umorene dece u logorima u NDH danas se čuva u Muzeju žrtava genocida u Beogradu.\nZa šest meseci koliko je trajalo istraživanje, Stanković je pronašao mnoštvo fotografija,dokumenata, čak i snimaka iz filmske arhive NDH koji svedoče o zločinima nad srpskom, jevrejskom i romskom decom koje su sprovodile ustaše za vreme Drugog svetskog rata. Tokom snimanja Stanković je, između ostalog, posetio i Donju Gradinu najveće srpsko stratište i najveće dečje groblje na svetu. Donja Gradina je bila likvidacioni centar logora Jasenovac, Uštica i Mlaka u kojima je stradalo 19.432 dece, od čega je 12.113 srpske nacionalnosti.\nAnte Dumbović aktivista Crvenog križa NDH tokom 1942.godine u dečjem logoru u Sisku načinio je 800 fotografija umorene srpske dece, koje svedoče o paklu kroz koji su prošli srpski mališani zatočeni u tom logoru. Autor ovog serijala uspeo je da pronađe i preživelu decu iz svakog od tih logora u NDH koja su danas starci ali su njihova sećanja na stradanja u tim logorima još sveža i bolna.\nBroj stradale srpske dece u ustaškim logorima tokom Drugog svetskog rata bi sigurno bio veći da nije bilo Diane Budisavljević , Austrijanke udate za Srbina, koja je uspela da spase 12.000 dece iz dečjih logora u Sisku, Jastrebarskom, Jasenovcu i Staroj Gradiški.\nDianinoj akciji spasavanja srpske dece, Stanković posvećuje poslednju emisiju u serijalu „Dubina zločina“, u kojoj otkriva šta se nakon Drugog svetskog rata dogodilo sa većinom te dece koju je spasla Diana.\nDOKUMENTARNI FILM „BROJEVI“ DOBIO „ZLATNOG VITEZA“\n1. aprila 2017. u 15:27\nI šta krvavi Hrvati imaju da pričaju.Kažu imaju tisućeljetni san a ja kažem prokleti bili milionima godina sve dok ne izumrete kao dinosaurusi.\nMiodrag Sakotic kaže:\n27. decembra 2015. u 11:57\nZasto nema prevoda na engleski da se moze podijeliti, kako bi se i drugi upoznali.\n27. decembra 2015. u 13:24\nZa prevod i titlovanje filma treba pitati RTS a za prevod tekstova udruženje nema novca. Na žalost..


Mart 07, 2019 22:49\nMeđunarodni monetarni fond spreman je da spase ekonomiju Venecuele, ali taj zadatak je toliko težak da će zahtevati pomoć i šire međunarodne zajednice, rekla je direktorka MMF Kristin Lagard.\n"Čim dobijemo upit od legitimnih vlasti u toj državi da dođemo i pomognemo, to ćemo i uraditi", rekla je Lagard, prenosi AP.\nMMF se još uvek nije izjasnio da li podržava samoproglašenog predsednika Venecuele Huana Gvaida ili predsednika Venecuele Nikolasa Madura koji je osvojio svoj drugi mandat na izborima prošle godine, a koje su mnoge države proglasile nelegitimnim.\nLagardova je potencijalnu ekonomsku pomoć Venecueli nazvala "neverovatnim zadatkom", jer će MMF morati da prikupi dosta informacija koje su bivši predsednik Venecuele Ugo Čavez i njegov naslednik Maduro odbili da podele sa organom.\nPrema njenim rečima, ukupna suma koja će morati da bude pružena Venecueli je "značajna", ali nije iznela tačnu sumu.\n"Otvorićemo naš novčanih, razmišljaćemo i postaraćemo se da je naše srce na pravom mestu kako bismo pomogli najsiromašnijima i najpogođenijima", rekla je Lagard, prenosi AP.\nEkonomija Venecuele smanjila se više od polovine od 2013. godine, prema podacima sa kojima raspolaže MMF. Zbog hiperinflacije i nestašice hrane i drugih potrepsstina najmanje tri miliona građana Venecuele napustilo je zemlju, ukazuju podaci Ujedinjenih nacija.


Kako mu i ime govori, Ljetni univerzitet se organizuje u ljeto, u julu mjesecu svake godine, a to je vrijeme kada se na Univerzitetu završi nastava u regularnoj akademskoj godini.\nOd 1994, Univerzitet u Tuzli i YSY iz Amsterdama (Holandija) su zajedno radili na različitim projektima. Jedan takav projekat je Internacionalni Ljetni Univerzitet Tuzla (LJUT) koji je postao naširoko poznat izvan Bosne i Hercegovine.\nOd 1996. godine, svakog ljeta studenti iz Evrope, Sjeverne Amerike i Australije se sakupljaju u Tuzli kako bi održali kurseve na različitim naučnim poljima. Takođe se svake godine broj studenata, koji učestvuju na različitim kursevima, sa bh. univerziteta povećava.\nPrve tri godine je organizaciju Ljetnog univerziteta vodila YSY i studenti sa nastvnicima Univerziteta u Tuzli. Poslije toga YSY je preuzela druge obaveze, a organizaciju Ljetnog univerziteta prepušta samom Univerzitetu u Tuzli, i od tada je samostalan projekat ovog univerziteta.\nU julu svake godine\nKako mu i ime govori, Ljetni univerzitet se organizuje u ljeto, u julu mjesecu svake godine, a to je vrijeme kada se na Univerzitetu završi nastava u regularnoj akademskoj godini. To pruža mogućnost velikom broju studenata da se bez opterećenja nastavnim obavezama (predavanja, ispiti i sl.) posvete ovoj manifestaciji, a takođe i profesorima da oslobođeni redovnih akademskih poslova mogu dio ljetnog odmora posvetiti u volonterskom radu sa studentima.\nProgram LJUTa ima tri cilja. Prvi je razmjena informacija. Strani eksperti u medicini, ekonomiji, jezicima, tehničkim i prirodnim naukama, pokazuju svoje teoretsko znanje i praktične vještine BH studentima, asistentima, profesorima i stručnjacima. Drugi cilj je da se stimuliraju internacionalni kontakti koji će dovesti do novih projekata i inicijativa.\nTreći cilj LJUTa, mada ne manje važan od prethodna dva, je da se stvori polje za saradnju studenata iz cijele BiH, kao i iz bivše Jugoslavije.\nStudenti imaju iste potrebe i želje\nBitno je napomenuti da je odlučan faktor za uspiješan razvoj BiH da se eliminiše oštra polarizacija etničkih grupa. Da bi se ovo izvelo nužno je da građani imaju pristup objektivnim informacijama. S druge strane, pojedincima ili grupama koje se žele informirati o situaciji u zemlji, treba da biti omogućeno da putuju i komuniciraju s drugima. Zadnjih godina, lokalne i međunarodne organizacije su dosta doprinjele ostvarenju ovog cilja.\nLJUT je jedan primjer koji nudi da se ljudi međusobno upoznaju i razmjene mišljenja i iskustva. Uspjeh LJUTa je u tome da okuplja studente sa svih BiH univerziteta što se reflektuje u pozitivnom razvoju koji se odvija u BiH i na taj način doprinosi razvoju BiH. Studenti u cijeloj zemlji, bez obzira sa kojih univerziteta dolaze, imaju iste potrebe i želje. Oni žele da imaju solidno obrazovanje koje će ih dobro pripremiti za njihov radni vijek.\n← Prijavite se za Inženjersku školu nauke 3\nKo je bila Džejn Ostin? →


VUČIĆ PORUČIO GRČIĆU: Od Nove godine, Mićo, vraćaš se da pečeš prasiće (VIDEO) - TPKNEWS\nNaslovna/VESTI/VUČIĆ PORUČIO GRČIĆU: Od Nove godine, Mićo, vraćaš se da pečeš prasiće (VIDEO)\nPredsednik Aleksandar Vučić zamerio je danas v.d. direktoru EPS-a Miloradu Grčiću što ga nije obavestio o manjem požaru u TENT B1, dodajući da bi Grčić do Nove godine trebalo da stabilizuje sistem, a onda “nešto drugo da radi”.\nMilorad Grčić i Aleksandar Vučić Foto: Tanjug\nTo, “nešto drugo da radi”, u kontekstu, Vučić je verovatno mislio na Grčićev kafić i pečenjaru “Fantazija” u Obrenovcu.\nU jednom trenutku, tokom govora za medije, Vučić je “prozvao” direktora EPS-a, obrativši mu se rečima:\n„Grčiću, što mi nisi javio da si imao manji požar na B1?“, upitao je Vučić.\nKada mu je Grčić odgovorio da je to brzo rešeno, Vučić je rekao da je za to trebalo on da mu javi, a ne da čuje od BIA.\n„Da me ne opterećuješ… Ja mislim da do Nove godine ti to stabilizuješ, a onda, Mićo, nešto drugo da radiš“, rekao mu je Vučić.\n26/12/2021 у 17:58\nTo je taj SNS kadar.Mica se vraca na svoje radno mesto.Ne brini Mico imaces puno posla za BOZIC I ZA NOVU GODINU.I za pecenje prasetine ne treba kalorican ugalj,moze i onaj sa glinom i snegom.\n27/12/2021 у 09:00\nPrava istina je ta što se diktator uplašio da rudari ne krenu za Beograd,zaposleni na kopu su tražili pre par meseci da Grčić bude smenjen jer je uveo unutrašnju kontrolu u termoelektrani tj tajnu policiju koja kontroliše svakog zaposlenog,to je pravi razlog a ne taj što je g.direktor nesposoban,uostalom svi direktori u javnim preduzećima su isti kao i Grčić.


Prvi detalji o novoj Nintendo NX konzoli - EmuGlx\nPrvi detalji o novoj Nintendo NX konzoli\nMladen Tapavički — 26. July 2016.\nKada je pre malo više od godinu dana Nintendo objavio da će se najzad posvetiti pravljenju igara za mobilne Android i iOS platforme, takođe su spomenuli da ne odustaju od tradicionalnog gaminga i da spremaju novu konzolu pod kodnim imenom NX. Svetska javnost, igrači i gaming novinari su od tog trenutka krenuli da spekulišu u mogućem nasledniku posrnule Wii U konzole i nasledniku 3DS handheld-a koji je i pored dosta uspeha bio ipak prodan više nego duplo manje od svog prethodnika DS-a.\nSada kada se nesrećni životni vek Wii U-a bliži kraju (ova konzola trenutno ima najavljeno svega par novih igara, među kojima prednjači nova open-world Zelda: The Breath of the Wild), preko izveštaja sajta Eurogamer smo najzad saznali prve detalje o NX konzoli koja bi trebala biti puštena prodaju ili krajem ove ili početkom sledeće godine:\nNX je prenosna konzola zasnovana na modernoj ARM CPU arhitekturi i Tegra grafičkom sekcijom koju dizajnira Nvidija.\nPored rada u portable modu, NX će moći da se nakači na kućnu stanicu koja će proslediti gameplay snimak sa konzole na TV. Izveštaj govori da će „centralni mozak“ biti u prenosnom delu konzole, što znači da kućna stanica (dock) neće poboljšati performanse sa dodatnim hardverom.\nNa desnoj i levoj strani ekrana NX-a se nalaze kontrolna dugmad za gameplay, ali te sekcije konzole se mogu odvojiti od samog NX-a čime igrač dobija dva mala odvojena bežična gamepad-a za coop igranje.\nIgre će biti prodavane preko ketridža koji će imati kapacitet do 32 GB.\nNX će imati lokalnu memoriju na koju će moći da se skidaju igre direktno sa Nintendo radnje.\nZa sada nema planova da NX podržava emulaciju ranijih Nintendo konzola i igara sa njih.\nOperativni sistem NX-a neće biti običan Android OS.\nNX neće biti dovoljno jak da po snazi prestigne moderne kućne konzole Playstation 4 i Xbox One, ali će imati veoma moderan mobilni hardver što će mu omogućiti da nadmaši Wii U.\nJavna najava NX konzole bi trebalo da se desi tokom septembra.\nAko se sve ovo obistini, Nitendo će uspeti na tržište da izda gaming platformu napravljenu na najmodernijem i najjačem prenosnom hardveru koja će sa svojom potrošnjom od svega par vati uspeti na ekranu da prikaže itekako dobru grafiku koja će u mnogim slučajevima biti bolja od Wii U konzole. Naravno, za sada nepoznati detalji oko količine i brzine interne radne i video memorije, brzine rada memorije gde su smeštene igre, snage baterije, ergonomije, kvaliteta ekrana, marketinga, podrške od strane nezavisnih proizvođača video igara (koji su odavno digli ruke od Wii U-a), kao i cena će dosta uticati na popularnost i prodaju NX-a.\nEmuGlx će nastaviti da vas obaveštava o novim detaljima vezanim za sve buduće gaming platforme koje spreamaju Nintendo, Microsoft i Sony.\nTags: 2016JapanNintendoNXPortable konzole\nNext post Stigla je homebrew podrška za PS Vitu!\nPrevious post Trials of the Blood Dragon (2016)\nMP 2019 2015 2016 Android Open-World Nintendo Switch FPS online 2018 PC SEGA EA Akcija Switch JRPG iOS Nintendo 2020 UbiSoft PlayStation 4 Anime Coop PlayStation 5 PS5 Izdvajamo Playstation 3 DLC Steam Indie Xbox One Capcom Square Enix Xbox 360 PS4 Activision Microsoft PlayStation 2014 Avantura 2017 RPG Sony Electronic Arts trejler


7. april 2021. Predsednica Poslaničke grupe prijateljstva sa Tunisom Dubravka Kralj na sastanku sa ambasadorom Republike Tunis u Republici Srbiji Sejfom Alah Redžebom\nDubravka Kralj naglasila je tradicionalno prijateljske odnose dve zemlje, koji traju preko jednog veka, i u tom svetlu zahvalila Tunisu na principijelnom stavu da ne prizna samoproglašenu nezavisnost južne srpske pokrajine, a od ambasadora je dobila uveravanja da će Tunis ostati pri svom stavu po pitanju Kosova. U prilog tome Ambasador je rekao da građanima tzv Kosova nije dozvoljen ulazak u Tunis, jer ta zemlja ne priznaje pasoše nepostojeće države.\nSagovornici su se saglasili da postoji prostor za dodatno unapređenje saradnje dve zemlje posebno na nivou ekonomije i međuparlamentarne saradnje. Ambasador je istakao da je taj vid saradnje izuzetno značajan i da može da doprinese već tradicionalno dobrim političkim odnosima dve zemlje. O dobrim bilateralnim odnosima, između ostalog svedoči i poseta aktuelnog predsednika Narodne skupštine Ivice Dačića Tunisu, tada u svojstvu ministra diplomatije. On je naglasio da je u Parlamentu Tunisa formirana Grupa prijateljstva sa Srbijom i izrazio nadu da će dve grupe prijateljstva ostvariti uspešnu saradnju.\nGovoreći o značaju saradnje na planu turizma Dubravka Kralj je istakla da je prema anketama Tunis treća destinacija po atraktivnosti u Srbiji, te se interesovala za protokole koji bi, uslovljeni pandemijom Korona virusa, mogli da utiču na ovogodišnja putovanja u Tunis. Ambasador je rekao da je u ovom trenutku za ulazak u Tunis neophodan PCR test, ali da se čeka mišljenje Naučnog saveta o proceduri koja će se sprovoditi u toku turističke sezone i podsetio da prošle godine test nije bio obavezan za turističke grupe.\nTokom sastanka sagovornici su se dotakli carinskog sporazuma, koji bi trebalo da bude potpisan krajem tekuće godine. Ambasador je ukaza na izvesne poteškoće koje trenutno postoje prilikom carinjenja između dve zemlje i izrazio nadu da će pomenutim sporazumom to biti prevaziđeno. On je najavio i predstojeći 18. Samit Frankofonije čiji je Srbija pridruženi član i naglasio da će to biti festival kulture, te izrazio nadu da će i parlamentarci Srbije uzeti svoje učešće u njemu.


Sa odricanjem biraca od bivse vlasti na izborima od 24. septembra javilo se ocekivanje velikih politickih promena u srpskom drustvu. Ali, sudeci po najnovijim proslavama i ceremonijama, to ocekivanje nece biti tako lako ispunjeno. Rec je, naime, o povratku i ponovnom sahranjivanju velikog srpskog pesnika Jovana Ducica na rodnom tlu u Trebinju. Ono sto mediji o tome izvestavaju izaziva neprijatna secanja na pocetnu nacionalnu opijenost prethodnog perioda kao i na njegov ruzan i neslavan kraj.\nPesnik Nogo, jedan od glavnih ljudi za pracenje povratka Ducicevih posmrtnih ostataka u zemlju, pojavljuje se na televiziji opisujuci ekshumaciju i navodi da je telo pesnika bilo sasvim ocuvano, da su to netrulezne mosti, da on ne zeli da kaze da li je u pitanju svetac i da je to stvar odlucivanja u okviru crkve. Prilikom slusanja te izjave gledaoca podilazi jeza zbog prisecanja na prethodne netrulezne mosti, velikomucenika Lazara, kojeg je crkva nosila »svetom srpskom zemljom« u osvit rata sa nekad bratskim i prijateljskim susedima. U navodjenju detalja prilikom iskopavanja Ducicevog tela iz groba u Americi (ocuvani brkovi, knjiga na grudima, telo koje nije izgubilo na tezini i sl.), Nogo ostavlja veliki prostor za nagadjanja koja su i bez naknadne mitologizacije vrlo plodno tlo svakojakih predrasuda i praznoverja.\nU drugom delu svoje izjave Nogo kaze da Ducic nikako nije bio svetac, on je i te kako imao grehova i da je to dobro, da tako treba, to je vrlo plodno za pesnicko nadahnuce itd. Govor o Ducicu kao smrtniku koji je gresniji od obicnog coveka, sasvim suprotan od govora o Ducicu kao svecu, isto tako moze da bude predmet nagadjanja. Moguce konotacije kao sto su »becar«, »bekrija«, »taj je znao zasto zivi«, »nista mu nije bilo strano«, narocito dobro se uklapaju u kontekst kafanske nazdravicarske mitologije u kojoj je centralna figura ukleti pesnik i neshvaceni genije koji je jedini upucen u tajnu i neotkrivenu sustinu stvari. To vrlo dobro poznato kolebanje izmedju nespojivih suprotnosti (bezgresni i nedodirljivi svetac ali i becar, bekrija, kafanski filozof) jedna je od bazicnih karakteristika populizma i ambivalentne svesti. Misticno spajanje ta dva idealtipa u mutni pojam barbarogenija omiljeno je mesto u mitologiji palanke i predstavlja jedan od osnovnih ideala vitalnosti zajednice.\nA medijima, koji to nekriticki prenose, kao da nije bitna realnost (sta Ducic u stvari jeste i ko je on zaista bio) i umesto da se distanciraju od toga, ponasaju se kao pucka tribina iz Milosevicevog vremena.\nAli, ovde je mnogo vaznije pitanje zasto palanka ne igra na sigurnu kartu (Ducic kao svetacki simbol) i na direktnu vezu sa nebeskim Lazarom koja je daleko efektnija za stvaranje nacionalnog transa i kolektivne jednodusnosti. Sigurno zato sto joj novonastalo politicko stanje ne ide naruku i sto vidi da je policijska batina do pola slomljena a vodja u prilicno bednom stanju, ozbiljno nacet i uzdrman. I zato je, za razliku od ranijeg programa kruzenja mostiju velikomucenika Lazara, koji je bio u punom zamahu i pracen velikom pompom, program drugog kruga znatno kraci i skromniji, Beograd–Podgorica–Trebinje.\nArpad Balaz, Album Endre-Ady - Konji smrti, 1930.\nSa Duciceve sahrane u Trebinju mediji prenose i govor jos jednog pesnika, uvazenog akademika Beckovica, koji se isto tako zagonetno izrazava. On kaze da se ispunjava Duciceva zelja da se »posle pedeset godina sahrani u oslobodjenoj otadzbini« i da je »srpski narod konacno dobio predsednika koji je krsten«. Otadzbina je oslobodjena, ali od koga? Od bivseg predsednika kojem je akademik verno sluzio redovno se pojavljujuci na svim rezimskim medijima sa svojim tiradama o narodu zrtvi i nepobedivom srpstvu. Sludjujuci jadni i unesreceni narod sa takvim i slicnim kolektivistickim glupostima on je u podeli posla pokrivao teren kulture dok je Miloseviceva pljackaska i zlocinacka ekipa pokrivala teren ekonomije. A javno isticanje toga da li je novi predsednik krsten ili ne, to je stvar elementarne politicke kulture, ako ne za populisticke govornike tipa Beckovica, onda svakako za medije koji bi trebalo da znaju da je veroispovest privatna stvar i koji sve problemi mogu nastati njenom zloupotrebom. Pesnik akademik koji na sva usta hvali »oslobodjenje otadzbine« bice jako iznenadjen kad shvati da to nije revitalizacija mitova i novo kruzenje mostiju srpskom zemljom vec nastajanje institucija elementarnih prava medju kojima je jedno od najvaznijih pravo pojedinca na slobodu od tlacenja kolektiviteta u koji se pomenuti gospodin stalno zaklinje. Bez mocne, neraskidive sprege policije, vojske, crkve i medija kao totalitarne vlasti koju je olicavao svemocni vodja, Beckovic, Nogo i slicni ce jos uvek moci da budu narod, ali ce njihov glas biti sve slabiji u moru razlicitih glasova koje vise niko ne moze da ucutka. Nece se vise, na njihovu veliku zalost, ziveti u zatvorenom svetu neproticanja vremena i vecnog kruzenja netruleznih mostiju. Dolazak zakona najavljuje kraj populizma, najplodnijeg tla na kojem buja totalitarno nasilje a ove narodne pesnike stavlja u folklor, u etnomuzej, na mesto koje im po prirodi stvari pripada.


Bespovratno 95 miliona za preradu mleka, mesa, voća, povrća, vina, piva... - AgroSmart\nMinistarstvo poljoprivrede, šumarstva i vodoprivrede,Uprava za agrarna plaćanja, raspisalo je Javni poziv za podnošenje zahteva za ostvarivanje prava na podsticaje za investicije u opremu u objektima za preradu mleka, mesa, voća, povrća i proizvodnju vina, piva i jakih alkoholnih pića u 2019. godini.\nPodsticaji obuhvataju program za investicije u preradu poljoprivrednih i prehrambenih proizvoda u sektoru mleka, mesa, vina, piva i jakih alkoholnih pića, kao i sektoru voća i povrća i to kroz investicije u opremu u objeke za preradu.\nPostupak za ostvarivanje prava na podsticaje pokreće se podnošenjem Zahteva za ostvarivanje prava na podsticaje u periodu od od 15. jula do 15. novembra 2019. godine.\nZahtev se podnosi preko Pisarnice republičkih organa uprave u Beogradu, ulica Nemanjina broj 22-26, Beograd, ili poštom na adresu: Ministarstvo poljoprivrede, šumarstva i vodoprivrede – Uprava za agrarna plaćanja, Bulevar kralja Aleksandra br. 84, 11050 Beograd.\nTekst javnog poziva i obrasce zahteva možete preuzeti ovde: